

Sicelo semvumo sekutsenga tinhlanti kulamanye emave nekudvweba ngetinjongo tekutitsakatisa

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Kudvweba ngetinjongo tekutitsakatisa kutibandzakanya etikwetento tekudvweba njengekutsenga kulamanye emave angaphandle tinhlanti taselwandle ngetinjongo tekutitsakatisa. Kutsenga ngaphandle tinhlanti taselwandle nobe kudvweba ngetinjongo tekutitsakatisa, kufanele ufake sicelo semvumo yekudvweba kumave angaphandle ngenjongo yekutitsakatisa leniketwa yiNdvuna yeLitiko leTindzaba tekuVikelelwa kweSimo seNdzawo kanye neLukhenkhetfo  nobe sisebenti lesiniketwe emandla. Letinhlanti letitsengwe ngaphandle kufanele kutsi tingatsengiswa, kodvwa utidle ngekwakho nobe utisebentise. Akekho umuntfu lotawutsenga ngaphandle tinhlanti taselwandle ngaphandle kwemvumo yekudvweba kumave angaphandle ngenjongo yekutitsakatisa. Faka sicelo lesisha semvumo yekudvweba kumave angaphandle ngenjongo yekutitsakatisa uma lena lekhona iphelewa sikhatsi. Kuhluleka kwenta kulandzela lemibandzela yalemvumo kungaholela ekumisweni kwayo nobe ekucinyweni kwayo.

Lokubalulekile: Lemvumo yekudvweba kumave angaphandle ngenjongo yekutitsakatisa ibekela ngaphandle emanti lahlobile lapho tinhlanti takhona tilawulwa Litiko Letekulima . Ticelo letifakiwe temvumo yekutsenga ngaphandle tinhlanti letiphilako nobe talapho kushisa khona temanti lahlobile kufanele tentiwe futsi tivunyelwe Litiko Letekulima.

Lokuncatjelwa lokulandzelako ekutsengeni kulamanye emave kuyasebenta:

Akukho tinhlanti letibhaliswe njengaletisengotini yekushabalala "CITES listed species" letitawutsengwa ngaphandle. , vakashela http://www.cites.org .

Timvumo tekutsenga ngaphandle letikhishelwe kutitsakatisa ngetinhlanti ngenjongo yekutisebentisa ngekwakho nobe kutidla titawusebenta ngalesikhatsi salolo luhambo kanye nekusuka kulelo live lapho uya khona.

Akukho tinhlanti taselwandle letitawutsengwa ngaphandle

Ngetulu

Tinyatselo lekumele tilandzelwe

Gcwalisa lamafomu ekufaka ticelo lafanelekile bese uwayisa kuleLitiko leTindzaba tekuVikelelwa kweSimo seNdzawo kanye neLukhenkhetfo, kanye nalemininingwano lelandzelako:


tinsuku tekuhamba kanye nekubuya eNingizimu Afrika

ligama lelive lelivakashelwako

veta leligede lemncele laseNingizimu Afrika lelitawusetjentiswa uma ubuya eNingizimu Afrika

bufakazi belikheli lalapho uhlala khona, lucingo lakho kanye netinombolo tefeksi yakho eNingizimu Afrika

chaza kutsi lenhlanti itawutsengwa injani

ikhophi lecinisekisiwe yamatisi waloyo naloyo mfaki sicelo

bufakazi bekutsi ukhokhile 

akukho emafeksi, emakhophi kanye netincwadzigezi letitawumukelwa

emafomu angatfunyelwa ngesandla nobe liposi.



Uyacelwa kutsi ucaphele:

Faka sicelo lokungenani emaviki lamabili ngaphambi kwekutsi uhambe kute kuvumele lesikhatsi sekulungiswa kwesicelo.
Akukho imvumo yetihehi tetinhlanti. Kodvwa, uyacelwa kutsi ucinisekise kutsi uhlala unesihehi lesakhiwe  nobe siliphu sakheshi salesihehi lesitsengiwe.

Ngetulu

Imitsetfo lesebentako



The Marine Living Resources Act, 1998  

The National Environmental Management Act, 1998  

The National Biodiversity Act, 2004  

The National Marine Protected Areas Act, 2003  

The Sea Birds and Seals Protection Act, 1973  

The Sea Fishery Act, 1988  


Ngetulu

Emazinga ekusebenta nesikhatsi

Lenchubo yekufaka sicelo ingatsatsa tinsuku tekusebenta letingu- 7 nobe ngetulu ngekuya ngekufaka kahle kwakho lesicelo.

Ngetulu

Tindleko

Imali yekufaka sicelo lengu-R120 ifakwa phakatsi.

Tinchukaca tasebhange ngunati:

Bank: First National Bank
Branch: Corporate Account Service Cape Town
Branch code: 204109
Account: Current
Account No. 62123256382
Account Name: Marine Living Resources Fund
Ref. No. Uyacelwa kutsi utsintse Sikhungo Setinsita teMakhasimende ku-0861 123 626

Tindleko tiyabuyeketwa njalo ngemnyaka yiNdvuna yeLitiko leTindzaba tekuVikelelwa kweSimo seNdzawo kanye neLukhenkhetfo  nobe sisebenti lesiniketwe emandla, kanye neNdvuna yeteTimali.

Ngetulu

Emafomu lagcwaliswako

Application to import fish on recreational basis  Lamafomu akatfolakali ku-website. Ucelwa kutsi utsintse lihhovisi lakho lelitiko lelidvute.

Ngetulu

Imininingwane yekutsintsana


