

Kufaka sicelo sekungavinjelwa mitsetfo yekudvweba tinhlanti tekutiphilisa kanye nekudvweba ngemazinga lamancane

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Kudvweba ngenjongo yekutiphilisa kusebenta kumiphakatsi lehlala ngaselusentseni laselwandle lesebentisa imitfombo lephila elwandle kutidlela ngekwabo, nanobe ingatsengisa nobe ihwebe esigodzini sayo. Kwanyalo badvwebi ngetinjongo tekutiphilisa balawulwa ngendlela yekungavinjelwa kute kufike sikhatsi lapho kunenchubomgomo lebekiwe. Kute kutsi ukhone kufinyelela kulemitfombo lephila elwandle njengemdvwebi wekutiphilisa kufanele ufake sicelo semvume yekungavinjelwa kucala bese uyavunyelwa kuchuba kubamba tinhlanti nobe kwenta imisebenti lehlobene nekudvweba ngetinjongo tekutiphilisa kanye nemazinga lamancane.

Kute usebentise lilungelo lekudvweba lakho lekudvweba, faka sicelo sekungavinjelwa lesiniketwa yiNdvuna yeLitiko leTindzaba tekuVikelelwa kweSimo seNdzawo kanye neLukhenkhetfo nobe sisebenti lesiniketwe emandla ngaphansi kweigaba 81 seMtsetfo wemitfombo lephila elwandle , . Kute uniketwe lemvume yekungavinjelwa umuntfu kufanele asungule Emakomiti Esigodzi Ekulawula ngekubambisana kantsi futsi kufanele bahlangabetane nato tonkhe letimfuneko. Ngekwemtsetfo akukho longangenelela kubamba kudvweba ngetinjongo tekutiphilisa kanye nemazinga lamancane kudvweba ngaphandle kwemvumo.

Lokungavinjelwa kuyavuselelwa kanye ngemnyaka kantsi kuhluleka kuhambisana nalemibandzela yekungavinjelwa kungaholela ekumisweni kwako, kucinywa nobe kumukwa lelilungelo.

Ngetulu

Tinyatselo lekumele tilandzelwe

Faka sicelo sekungavinjelwa ngeMakomiti Esigodzi Ekulawula ngekubambisana uma lokungavinjelwa sekuphelelwe sikhatsi njalo ngemnyaka.

Laba labangena kwekucala kufanele bahlangabetane netimfuneko tetinjongo tekudvweba ngekutiphilisa kanye nemazinga lamancane ngaphambi kwekutsi baniketwe ngalemvumo yekungavinjelwa.

Lona lofake sicelo kufanele abonise kutsi nguwuphi umkhakha nobe luhlobo lekudvweba labatibandzakanya nalo.

Simo sebabambi bemvumo yekungavinjelwa sanyalo siyahlolwa ngaphambi kwekutsi baniketwe lemvumo yekungavinjelwa kulomnyaka lolandzelako, uma ngabe bangahlangabetani naletimfuneko letibekiwe bayakhishwa eluhlwini.

Tisbenti telitiko tibita umhlangano wemphakatsi kuniketela ngetimvumo tekungavinjelwa kubo bonkhe badvwebi lababhalisiwe.

Ngaphambi kwekukhipha letimvumo tekungavinjelwa tisebenti telitiko tichaza lemibandzela yekungavinjelwa kanye nesigaba lesibekiwe sebunyenti betinhlanti letingabanjwa.

Bonkhe labanetimvumo tekungavinjelwa balindzeleke kusayina leluhla loluvuma kutsi batitfolile timvumo tabo tekungavinjelwa.


Ngetulu

Imitsetfo lesebentako



The Marine Living Resources Act, 1998  

The National Environmental Management Act, 1998  

The National Biodiversity Act, 2004  

) 

The Sea Birds and Seals Protection Act, 1973  


Ngetulu

Emazinga ekusebenta nesikhatsi

Lenchubo yekufaka sicelo ingatsatsa inyanga yinye kuya etulu ngekuya ngalobunyenti bebafaki ticelo.

Ngetulu

Tindleko

Imvumo yeKungavinjelwa ikhishwa ngaphandle kwetindleko.

Ngetulu

Emafomu lagcwaliswako

Kute emafomu lekumele agcwaliswe.

Ngetulu

Imininingwane yekutsintsana


