

Sicelo selayisensi yesikebhe sekudvweba sakumave angephandle

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Sikebhe sekudvweba sakumave angephandle sikebhe lesinebuniyo besakhamuti lesingasiso saseNingizimu Afrika, lokungukutsi. Umuntfu wangaphandle kantsi futsi ubhaliswe ngaphansi kwalomunye umjekwa ngaphandle kweRiphabliki yaseNingizimu Afrika. Kuphela ngaphansi kwesimo lesikhetsekile lapho loluhlobo lwesikebhe lungavunyelwa nobe linikwe inkhontileka ngumbambi weLilungelo waseNingizimu Afrika kutsi ubambe lichaza kumisebenti yekudvweba tinhlanti ngekhatsi kweMazoni eTemnotfo laKhetsekile  nobe emanti emave ngemave ngaphansi kwemjekwa wase-Riphabliki yaseNingizimu Afrika.

Akukho sikebhe sakumave angephandle lesitawuniketwa ilayisensi yekudvweba yaseNingizimu Afrika ngaphandle nangabe udvweba ngaphansi kwelubanjiswano neMbambi weLilungelo waseNingizimu Afrika. Ngaphambi kwekwenta tento tekudvweba, Litiko leTindzaba tekuVikelelwa kweSimo seNdzawo kufanele litsintfwe kute libone kutsi kuvunyelwa kwalesikebhe sakumave angephandle kutawuvunyelwa kumkhakha lotsite wekudvweba nekutsi nguyiphi imiculu lefunekako kulokuvunyelwa kwaloluhlobo lwesicelo.

Ngetulu

Tinyatselo lekumele tilandzelwe

Uma ngekwemgomo lusekelo luyaniketwa kusebentisa lesikebhe sakumave angephandle kusho kutsi lomfaki sicelo kufuneka atfole lifomu lekufaka sicelo selayisensi yesikebhe sakumave angephandle kuLitiko leTindzaba tekuVikelelwa kweSimo seNdzawo kanye neLukhenkhetfo lelisedvute nawe.

Gcwalisa lelifomu lekufaka sicelo bese uliyisa ehhovisi le-Department of Environmental Affairs and Tourism  lelisedvute nawe kanye nalemininingwane lelandzelako:


leligama lesikebhe sekudvweba

leligama netinchukaca talomnikati walesikebhe 

emandla alesikebhe

budze kanye nelikhono lalesikebhe

inombolo lebhalisiwe yalesikebhe

umjekwa walelive lapho lesikebhe sibhaliswe khona kwanyalo 

sitifiketi sekuphepha lesisebentako lesivela kuLelive lapho lesikebhe sivela khona.


Sikebhe sekudvweba sitawufakwa kunchubo yekuhlolwa kutsi sifanelekile kuhamba elwandle nguMtimba loPhetse teKuphepha eLwandle waseNingizimu Afrika  .

Tonkhe tikebhe takumave angephandle tidzingeke kutsi tibe ne-INMARSAT CVMS lesebentako phakatsi lebika kuMtimba weBalawuli baseLwandle kanye nebaSelusentseni. Loku kufanele kuhlolwe Ligatja Lekusebenta kwe-VMS leMtimba weBalawuli baseLwandle kanye nebaSelusentseni.

Kulesicelo sako, veta lomkhakha wekudvweba lapho lesikebhe sitawusetjentiswa khona kanye nesikhatsi sekusebenta.

Incwadzi lesemtsetfweni levela kuloMtimba loPhetse tekuDvweba kulelive lalesikebhe, levuma kutsi:


lesikebhe sivumelekile kudvweba Emantini aseNingizimu Afrika
lesikebhe asikabandzakanyeki ekudvwebeni lokungekho emtsetfweni, lokungakalawulwa kanye nalokungakabikwa 
UMtimba loPhetse tekuDvweba eNingizimu Afrika utawutsatsa lomtfwalo wekulawula lesikebhe
UMtimba loPhetse tekuDvweba eNingizimu Afrika utawutsatsa umtfwalo wekubika lokubanjwa kwetinhlanti kuTinhlangano teSigodzi teKulawulwa tekuDvweba  uma kudzingekile

mayelana ne-RFMOs lonkhe linani letinhlanti letibanjiwe, ngekhatsi kwema-EEZ aseNingizimu Afrika nobe Emalwandle laphakeme, titawubalwa eNingizimu Afrika ngalesikhatsi sesivumelwano sekusebenta, nekutsi

lesikebhe sakumave angephandle sitawudvweba ngaphansi kwemigomo yaseNingizimu kanye nemibandzela yalemvumo.


Uma lesikebhe kungasiso lesikhetsiwe mayelana nalenchubo yekuniketwa kwemalungelo loko kusho kutsi lomfaki sicelo udzingeke kutsi agcwalise lelifomu lekudluliselwa kwesikebhe lekufaka sicelo.

Kute kutsi lesikebhe sivunyelwe kudvweba lomfaki sicelo kudzingeke kutsi agcwalise lelifomu lekufaka sicelo kutfola imvumo yekubamba tinhlanti mayelana nalomkhakha lona lesikebhe sitodvweba kuwo. Kwekugcina. uma lomfaki sicelo abona kutsi lesikebhe sitawuphindze sidvwebe kuMalwandle laphakeme ngesikhatsi salokuvunyelwa kutawubese kufuneka kugcwaliswe lifomu lekufaka sicelo sekudvweba kuMalwandle laphakeme.


Ngetulu

Imitsetfo lesebentako



The Marine Living Resources Act, 1998  

The National Environmental Management Act, 1998  

The National Biodiversity Act, 2004  

The National Marine Protected Areas Act, 2003  

The Sea Birds and Seals Protection Act, 1973  

The Sea Fishery Act, 1988  

The Sea-shore Act, 1935  

The International Convention for the Prevention of Pollution from Ships Act, 1986  


Ngetulu

Emazinga ekusebenta nesikhatsi

Lesicelo sekusebentisa sikebhe lesinebuniyo bakulamanye emave  kungatsatsa tinsuku tekusebenta letingu-14, uma nje leticelo letifakiwe tifakwe kahle.

Ngetulu

Tindleko

R21 200- mayelana nelayisensi yesikebhe sakumave angephandle

R1 695 - mayelana nelayisensi yemalwandle laphakeme

R790 - mayelana nemvumo yekubamba

Ticelo letifakiwe tekudluliselwa phambili kwetikebhe atikhokhelwa


Ngetulu

Emafomu lagcwaliswako

The foreign vessel licence  Lamafomu akatfolakali ku-website. Ucelwa kutsi utsintse lihhovisi lakho lelitiko lelidvute.

Ngetulu

Imininingwane yekutsintsana


