
Sicelo semvumo yekushayela ngebucwepheshe
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Imvumo yekushayela ngebucwepheshe yentelwe bantfu labadzingeka kutsi bashayele tinhlobo letitsite tetimoti. Lemvumo iniketwa ngetulu kwelayisensi yekushayela letayelekile. Imvumo yekushayela ngebucwepheshe isebenta kulamacembu etimoti lalandzelako:

imoti yekwetfwala timphahla, imoti yekudvonsa nobe kwetfwala timoti letephukile nobe ibhasi
timoti letinesisindvo lesingetulu kwa-3 500 kg futsi letentelwe kwetfwala bantfu labangu-12 nobe ngetulu .

Umkhawulo weminyaka walamacembu etimoti ungalendlela lelandzelako:

imoti yekwetfwala timphahla – umele ube neminyaka lengu-18 budzala
imoti yekwetfwala bantfu– umele ube neminyaka lengu-21 budzala
imoti leyetfwala imphahla leyingoti – umele ube neminyaka lengu-25 budzala.

Ungatfola imvumo yekushayela ngebucwepheshe kuphela-nje nangabe:

unelayisensi yekushayela lesebentako yaloluhlobo lwemoti lekukhulunyelwa ngayo
sewucinisekiswe kuba ngumuntfu lophilile, ngudokotela
ucinisekiswe ngumtimba loceceshako 
awukate wabekwa licala lekutfolakala ushayela kantsi udzakiwe, kushayela kabi ngekunganaki, nobe kushayela ngebudlova
nobe ungakate sewutsatselwe ilayisensi yakho yekushayela.

Kulahlwa licala lokutsite ngekhatsi kuleminyaka lesihlanu leyendlulile lokungakuvimbela utfole imvumo yekushayela ngebucwepheshe. Kulahlwa ngemacala lokungetulu kweminyaka lesihlanu angeke kubalwe.

Losebentisa imoti nobe umnikati wayo lefunelwa imvumo yekushayela ngebucwepheshe, angeke avumele lomunye umuntfu ashayele lemoti emgwaceni wesive, ngaphandle nangabe banemvumo yekushayela ngebucwepheshe belicembu  lelifanele.

Ngetulu

Tinyatselo lekumele tilandzelwe

Gcwalisa i-form PD1, Application for professional driving permit , futsi uliyise kusikhungo sekufundzisa kushayela.
Utawenta luhlolo lwemehlo kusikhungo sekufundzela kushayela.
Khipha lemiculu lelandzelako:

matisi , likhadi lelayisensi yekushayela, ipasipoti yaseNingizimu Afrika lesebentako)
titfombe letimbili taMatisi letinembala lomnyama nalomhlophe
ilayisensi yekushayela lesebentako
sitifiketi sekucecesha 
sitifiketi setekwelashwa 
lenye imvumo yekushayela ngebucwepheshe nobe imvumo yekushayelela sive lonayo.

Khokha imali lencunyiwe.
Ngemuva kwekukhokha, utawendluliselwa esiteshini semaphoyisa lesidvute ucele umbiko wekulahlwa licala.
Utawatiswa nangabe lelikhadi lemvumo yekushayela ngebucwepheshe selilungele kulandvwa. Kumele ukhone kutatisa nasewulandza lelikhadi. Nanobe nguliphi likhadi lelingakalandvwa emalangeni langu-120 litawulahlwa.

Ngetulu

Imitsetfo lesebentako



National Road Traffic Act, 1996  

Ngetulu

Emazinga ekusebenta nesikhatsi

Imvumo ingalunga ngemaviki lasiphohlongo kuya kulalishumi nakubili.

Ngetulu

Tindleko

