
Sicelo sekubhalisela i-VAT
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Kumele ubhalisele i-VAT nangabe imali loyitfole ngekutsengisa imphahla nobe ngekuniketa tinsita ingetulu kwa-R300 000 ngemnyaka, nobe kwetsenjwa kutsi kungenteka yendlule lemali.

Umuntfu angaphindze abhalise ngekutinikela nangabe imali layitfolako, yetinyanga letingu-12 yendlula-R20 000 nobe kungenteka kutsi yendlule-R20 000.

Ngetulu

Tinyatselo lekumele tilandzelwe

Faka sicelo sekubopheleleka nekutinikela ku- form VAT 101 lekubhalisa , lelingatfolakala eluhlangotsini lwemafomu ngentasi nobe ehhovisi lendzawo le-South African Revenue Service  Luphiko Lwemalingena LwaseNingizimu Afrika. Lelifomu kumele lingeniswe ehhovisi lakho lendzawo le-SARS angakendluli emalanga langu-21 kusukela ngelilanga lekungenisa.

Imiculu lekumele ingeniswe kanye nesicelo ngulena:

Imiculu lecinisekisa kutatisa:

Ikhophi legcotjwe sitembu semtsetfo yamatisi walotsengisako kanye namatisi wemfati/indvodza nangabe bashade ngemshado wekuhlanganyela imphahla.
Matisi wemmeleli lotsengisako, etimeni tebantfu labaphetse, njengetinkampani, ema-close corporations nema-trusts.
Etimeni temabhizinisi angaphandle, imininingwane yemmeleli lokhetsiwe waseNingizimu afrika.
Ikhophi yesitifiketi sekubhalisa lesifanele lesibuya kuMabhalane weTinkampani/Close Corporations .
Ikhophi yemculu wekusungula legcotjwe sitembu semtsetfo nangabe sikhona , nobe i-letterhead etimeni tesiphatsimandla sendzawo nobe sesive. Etimeni tekubambisana ibhizinisi kuvunyelwene ngemlomo, kumele ugcwalise i-form VAT 128. ema-Articles of Association enkampani akasadzingeki.

Leminye imiculu jikelele :

Sitatimende sasebhange sakamuva, emasheke lacishiwe nobe incwadzi levela ebhange lecinisekisa imininingwane yakhe yekubhanga eNingizimi Afrika. Nangabe i-akhawunti yasebhange ayikho egameni lalotsengisako, gcwalisa i-form VAT 119i.
Seyigcwalisiwe incwadzi yekucashwa njengemcwaningi mabhungu umbhali timali nobe umcwaningi mabhuku wangaphandle nangabe iNcenye 7 ye- VAT 101 seyigcwalisiwe.
Ikhophi yamanje ye-akhawunti yamasimasipala nobe yesivumelwano sekucasha, njengebufakazi belikheli.
Lisu lebhizinisi, kubuketwa kwekukhoneka kwekusebenta kwebhizinisi, emakontileka lasayiniwe, tivumelwano tema-franchise nobe ema-projections nobe bufakazi lobukhombisa kutsi linani yalokungakhokhiswa intsela kungenteka ibe ngetulu kwa-R300 000. loku akudzingeki nangabe sewuvele wendlule-R300 000. Etimeni tekubhalisa ngekutinikela, kumele kungeniswe bufakazi nangabe imali ngempela lengenile yendlula-R20 000.
Ilayisensi yekuhweba iyayifanela leyo bhizinisi, sibonelo, ilayisensi yetjwala nobe kudvweba tinhlanti.


Ngetulu

Imitsetfo lesebentako

Value-Added Tax Act, 1991  

Ngetulu

Emazinga ekusebenta nesikhatsi

Nangabe sicelo sekubhalisa sesentiwe, i-Receiver of Revenue  batakwatisa inombolo yakho yekubhalisa. Utawuphindze utfole sitifiketi se-VAT sekubhalisa i-.

Utawuphindze watiswe nangabe kubhaliswa kwakho akukaphumelei.

Unganiketa lihhovisi leligatja lendzawo emalanga langu-10 ekusebenta kute lisebente imiculu yakho. Sitifiketi sitawutfunyelwa kulelikheli leliniketwe efomini lesicelosakho sekubhalisa futsi kumele sifike emavikini lamabili  ngemuva kwekusetjentwa kwesicelo sakho. Basebenti be-SARS abakavumeleki kukwatisa inombolo ye-VAT yakho ngemlomo.

Ngetulu

Tindleko

Lolusito lwamahhala.

Ngetulu

Emafomu lagcwaliswako



Application for registration of VAT, 101 

Ngetulu

Imininingwane yekutsintsana


