
Telekelelo ngekulandzela luhlelo lweKwabela kaBusha uMhlaba wekuTfutfukisa tekuLima 
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Luhlelo lweKwabela kaBusha uMhlaba wekuTfutfukisa tekuLima  lwentelwa kusita takhamiti, temiphakatsi yetakhamiti letingema-Afrika, emaKhaladzi nemaNdiya lebetincishwe ematfuba esikhatsini lesendlulile ekutsenga umhlaba nobe tintfo tekulima letentelwe ngco tinhloso tekulima.

Kute ufaneleke, kumele

ube lilunga lelicembu lebelincishwe ematfuba phambilini 
ube neminyaka lengu-18 nobe ngetulu budzala
ube ngulotawusebentisa lomhlaba ngetinhloso tetekulima/kufuya kuphela
ube ngulotawulima/afuye ngaso sonkhe sikhatsi
ungabi nesikhundla kutimiso tahulumende
ulungele kubandzakanyeka eluhlelweni lwekucecesha ngemuva sewutfole lomhlaba
ube sesimeni sekufaka ligalelo
nibe yintfo lebumbene nangabe nifaka sicelo njengelicembu
ube ne-akhawunti yasebhange.

Balimi/fuyi labafisa kukhulisa kusebenta kwabo bangafaka ticelo tetelekelelo kepha samba selinani letelekelelo te-LRAD talofake sicelo, ngamunye akukamele tendlule ku-R100 000. Lenye imali yekucala nobe kukhulisa umklamo wekulima/kufuya ifanele itfolwe ebhange.

Selekelelo se-LRAD asidzingi kubuyiselwa emuva njengemalimboleko. Kusetjentiswa indlela letsite kute kubonwe kutsi umuntfu amunye utawutfola malini. Kute utfole selekelelo sa-R20 000, kumele ufake sandla sa-R5 000. Kufakwa kwesandla akudzingi kutsi kube yimali lengukheshi – kungaba ngesimo setintfo tekulima/kufuya, imfuyo kanye nalenye imphahla yekulima/fuya. Basebenti lobasebentisako ekulimeni/fuyeni nabo babalwa njengalokufakiwe.

Ngetulu

Tinyatselo lekumele tilandzelwe

Tfola lomhlaba lofuna kuwutsenga. Nobe-ke, kungenteka kutsi sewuvele unako kufinyelela emhlabeni, njengemhlaba wemphakatsi.
Yani kuLitiko letemhlaba nobe sisebenti seluphiko lwakho lwetekulima/fuya lwetendzawo, kufaka sicelo seselekelelo.
Ngenisa sicelo sakho kanye naloku lokulandzelako:

siphakamiso sekusebentisa umhlaba nobe lisu lekulima/fuya 
kukhetsa kutsengisa ngentsengo lekuvunyelwene ngayo, nangabe urenta ngenhloso yekutsenga
luhla lwemalunga elikhaya nobe emalunga elicembu, nangabe lesiphakamiso selicembu
siciniseko sekutsi itayiteli yalomhlaba ihlobile, ikhululekile kumbango wemhlaba, ibhaliswe egameni lemtsengisi nekutsi futsi intsengo lekukhulunyiswene ngayo ayikho ngetulu kwentsengo yasemakethe lebekiwe
bufakazi bekutsi kukhokhelwa kwemali lesilele kutawentiwa 
umbiko wekuhlolwa.


Ngetulu

Imitsetfo lesebentako



Provision of Land Assistance Act, 1997  

Ngetulu

Emazinga ekusebenta nesikhatsi

Lolusito lutawutsatsa sikhatsi lesincane lesitinyanga letine kepha nangabe imiklamo inetihibe kungatsatsa sikhatsi lesidze.

Ngetulu

Tindleko

Imali lencane lengu-R20 000 ingadzinga imali lencane lefakwa nguwe  kheshi longu-R5 000. Imali lenkhulu lengu-R100 000 itawudzinga kufakwa nguwe lengu-R400 000. Emkhatsini wemali lenkhulu nalencane, kunemali yetelekelelo, ngekuya kwalokufakwe ngulobandzakanyekako.

Ngetulu

Emafomu lagcwaliswako

Utawunikwa lifomu kutsi uligcwalise ehhovisi lesifundza leLitiko leTemhlaba nobe ehhovisi lweluphiko lwetekulima/fuya.

Ngetulu

Imininingwane yekutsintsana


