Kuphatfwa nekuvalwa kwenhlangano
Siyanakekela Siwela lapha Siyasebentela
Tinsita tebantfu
Tinsita tetinhlangano
Tinsita tebantfu bekuhamba
Khetsa lulwimi
Sicelo sekuchibiyela nobe kucisha sitifiketi sekub
Kuphatfwa nekuvalwa kwenhlangano
Tintfo tekukhetsa kuto
Ngeta kulokutsandzako
Libeke njengelikhasi lekhaya
Macondzana newebhusayithi
Tsintsana natsi
Libalave lelisayithi
Ekhaya
Tinsita tetinhlangano
Kuyekela ibhizinisi
Kwesula kubhaliswa kwebhizinisi
Kuphatfwa nekuvalwa kwenhlangano
Kufaka sicelo sekuphatfwa, kupheliswa, kwesula kwenhlangano, inkhapani nobe i-close corporation
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana
Inchazelo
Uma inhlangano, inkhapani, i-close corporation ingaphumeleli kukhokhela tikweleti tayo nobe tibopho tayo (ngenca yekungabi namali, kuphatsa budlapha kwetimali kanye nanobe ngusiphi sizatfu), Umcondzisi Jikelele weLitiko Letekuhweba Netimboni angancuma kulawula nobe kuphelisa lomtimba webhizinisi.
Inhlangano nobe inhlangano yesikhashane, nobe ngabe nguliphi lilunga lenhlangano nanobe ngabe ngumuphi lomunye umuntfu lonenshisekelo angafaka sicelo etinkhantolo kutsi lenhlangano nobe inhlangano yesikhashane ilawulwe nguMcondzisi Jikelele nobe ipheliswe. Inkhantolo lelalela lesicelo kufanele ibe ligatja leNkhantolo leNkhulu (Supreme) nobe iNkhantolo yaMantji lenemandla yekulawula tetebulungiswa kulendzawo lapho inhlangano itfolakala khona nobe isebenta khona. Tinkhantolo nato tingancuma ngaloluhlobo uma kusincumo lesikahle nobe sifanelekile kulesimo.
Uma inkhantolo incuma kutsi Umcondzisi Jikelele kufanele alawule lenhlangano nobe inhlangano yesikhashane, utawuba neligunya lekulawula tindzaba talenhlangano nobe inhlangano yesikhashane ngekuhambelana neMtsetfo wetiNkhapani, 1973.
Uma inhlangano nobe inhlangano yesikhashane ifaka sicelo ngencwadzi ngco kuMcondzisi Jikelele, angayesula lenhlangano nobe inhlangano yesikhashane uma anelisekile kutsi
Sincumo lesivuna kucinywa samukelwa kumhlangano lobewuhanjelwe linani leliphatsekako lemalunga alenhlangano nobe inhlangano yesikhashane;
Lesincumo samukelwa linyenti lemalunga lebekakhona nobe ammelwe kulomhlangano; futsi
Tonkhe tindzaba letitsintsekako lekufanele ngalokuphatsekako lekufanele tibukwe ngaphambi kwekusulwa, kufaka ekhatsi indlela lena timphahla netikweleti tenhlangano nobe inhlangano yesikhashane lokutawubukwa ngayo, seyisonjululiwe.
Uma inkhantolo incuma kuphelisa inhlangano nobe inhlangano yesikhashane, itawuncuma kutsi timphahla tenhlangano nobe inhlangano yesikhashane atawuhlukaniswa njani ngalokulinganako futsi nangalokufanelekile. Inkhantolo itawubuka nobe ngabe ngutiphi tincomo teMcondzisi Jikelele langabe utentile mayelana nekwabiwa kwetimphahla.
Uma uMcondzisi Jikelele wenhlangano nobe inhlangano yesikhashane, nobe ngabe nguliphi lilunga lenhlangano kanye nanobe ngabe ngumuphi lomunye umuntfu lanenshisekelo afake sicelo sekutsi inhlangano nobe inhlangano yesikhashane ilawulwe nguMcondzisi Jikelele nobe ipheliswe, iNdvuna ingabeka indlela lena inhlangano nobe inhlangano yesikhashane itawulawulwa ngayo nguMcondzisi Jikelele nobe letawupheliswa ngayo. INdvuna ingaphindze ibeke ngalokucacako emandla nemisebenti yeMcondzisi Jikelele, liHhovisi lekuBhalisa, inhlangano, emalunga kanye nemacele lanenshisekelo kulesimo.
Tinyatselo lekumele tilandzelwe
Lenkhapani, inhlangano nobe i-CC lebhalisiwe kufanele ibhale incwadzi lesemtsetfweni kute bacele kwesulwa.
Babeke tizatfu tekutsi kungani lenkhapani nobe i-CC icela kutsi yesulwe.
Lapho kukhonakala khona, bakhombise inombolo yentsela yenkhapani nobe ye-CC.
Bonkhe bacondzisi kanye nemalunga alenkhapani nobe i-CC kufanele basayine lencwadzi uma kukucinywa kwekutikhetsela ngulomcondzisi nobe emalunga.
Imitsetfo lesebentako
Emazinga ekusebenta nesikhatsi
Kwesulwa kutsatsa lokungenani tinyanga letisitfupha.
Tindleko
Lolusito lwamahhala.
Emafomu lagcwaliswako
Kute emafomu lekufanele agcwaliswe.
Imininingwane yekutsintsana
Sifundza:
Lidolobhakati/lidolobha
Lucingo:
Likheli lendzawo:
Likheli leliposi:
Ubuyeketwe kwekugcina:
Macondzana newebhusayithi
Tsintsana natsi
Libalave lelisayithi
Imitsetfo nemibandzela
