
Kubhadala tintsela letikweletwako
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Tintsela letikhokhwako tivamise kukhokhwa ngemalanga labekiwe kusatiso sekuhlolwa nobe kunobe ngusiphi satiso sekukhokha lesikhishwe yi-South African Revenue Service  . Nangabe lemali ayikakhokhwa ngalelo langa, utawukhokhiswa intalo kanye netinhlawulo.

Nangabe awukhoni kukhokha lemali lefanele ngelilanga lelibekiwe, ungacela kuhlelelwa indlela yekukhokha lemali leseyiphutile kukhokhwa.

Kuhlelelwa kutikhokhela kamuva imali lekweletwako lesele kungacatjangelwa sikhatsi lesidze lesingangetinyanga letintsatfu, kuya ngesizatfu sesicelo.

I-SARS itawusibuketa sicelo sakho bese itsatsa sincumo sekugcina macondzana nalokukhokha lesekwephutile. Ucelwa ucaphele kutsi i-SARS ingakhetsa kusala sicelo sakho.

Ngetulu

Tinyatselo lekumele tilandzelwe

Ngenisa sicelo sekuhlelelwa kwephuta kukhokhela i-SARS ngaletindlela letilandzelako:

sicelo sekuhlelelwa kukhokhela muva singangeniswa matfupha ehhovisi leligatja le-SARS lelidvute
ticelo tingangeniswa ngekushayela lucingo kuTikhungo tekuShayela Tincingo te-SARS letifanele
ticelo letitfunyelwa ngefeksi, tingatfunyelwa kuSikhungo sekuShayea Tincingo se-SARS nobe ehhovisi leligatja le-SARS lelidvute.

Sayina sivumelwano sekukhokha imali kamuva ngaphambi kekutsi kuhlelelwa kwakho kwentiwe kumarekhodi akho ntsela.
Nangabe uyehluleka kulandzela imibandzela yekukhokha imali yentsela lekweletwako njengobe kubekiwe kusivumelwano lesisayinwe ne-SARS, kuhlelelwa lekuvunyelwane ngako kutawucitfwa bese futsi kucala tinchubo letetayelekile tekukulandzelela kute kutfolwe lemali loyikweletako.

Ngetulu

Imitsetfo lesebentako

Income Tax Act, 1962  

Ngetulu

Emazinga ekusebenta nesikhatsi

Kute sikhatsi lesincunyelwe lolusito.

Ngetulu

Tindleko

Lolusito lwamahhala.

Ngetulu

Emafomu lagcwaliswako

Kute emafomu lekumele agcwaliswe.

Ngetulu

Imininingwane yekutsintsana


