

Kufaka sicelo sekuphatfwa, kupheliswa, kwesula kwenhlangano, inkhapani nobe i-close corporation

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Uma inhlangano, inkhapani, i-close corporation ingaphumeleli kukhokhela tikweleti tayo nobe tibopho tayo , Umcondzisi Jikelele weLitiko Letekuhweba Netimboni angancuma kulawula nobe kuphelisa lomtimba webhizinisi.

Inhlangano nobe inhlangano yesikhashane, nobe ngabe nguliphi lilunga lenhlangano nanobe ngabe ngumuphi lomunye umuntfu lonenshisekelo angafaka sicelo etinkhantolo kutsi lenhlangano nobe inhlangano yesikhashane ilawulwe nguMcondzisi Jikelele nobe ipheliswe. Inkhantolo lelalela lesicelo kufanele ibe ligatja leNkhantolo leNkhulu  nobe iNkhantolo yaMantji lenemandla yekulawula tetebulungiswa kulendzawo lapho inhlangano itfolakala khona nobe isebenta khona. Tinkhantolo nato tingancuma ngaloluhlobo uma kusincumo lesikahle nobe sifanelekile kulesimo.

Uma inkhantolo incuma kutsi Umcondzisi Jikelele kufanele alawule lenhlangano nobe inhlangano yesikhashane, utawuba neligunya lekulawula tindzaba talenhlangano nobe inhlangano yesikhashane ngekuhambelana neMtsetfo wetiNkhapani, 1973.

Uma inhlangano nobe inhlangano yesikhashane ifaka sicelo ngencwadzi ngco kuMcondzisi Jikelele, angayesula lenhlangano nobe inhlangano yesikhashane uma anelisekile kutsi

Sincumo lesivuna kucinywa samukelwa kumhlangano lobewuhanjelwe linani leliphatsekako lemalunga alenhlangano nobe inhlangano yesikhashane;
Lesincumo samukelwa linyenti lemalunga lebekakhona nobe ammelwe kulomhlangano; futsi
Tonkhe tindzaba letitsintsekako lekufanele ngalokuphatsekako lekufanele tibukwe ngaphambi kwekusulwa, kufaka ekhatsi indlela lena timphahla netikweleti tenhlangano nobe inhlangano yesikhashane lokutawubukwa ngayo, seyisonjululiwe.

Uma inkhantolo incuma kuphelisa inhlangano nobe inhlangano yesikhashane, itawuncuma kutsi timphahla tenhlangano nobe inhlangano yesikhashane atawuhlukaniswa njani ngalokulinganako futsi nangalokufanelekile. Inkhantolo itawubuka nobe ngabe ngutiphi tincomo teMcondzisi Jikelele langabe utentile mayelana nekwabiwa kwetimphahla.

Uma uMcondzisi Jikelele wenhlangano nobe inhlangano yesikhashane, nobe ngabe nguliphi lilunga lenhlangano kanye nanobe ngabe ngumuphi lomunye umuntfu lanenshisekelo afake sicelo sekutsi inhlangano nobe inhlangano yesikhashane ilawulwe nguMcondzisi Jikelele nobe ipheliswe, iNdvuna ingabeka indlela lena inhlangano nobe inhlangano yesikhashane itawulawulwa ngayo nguMcondzisi Jikelele nobe letawupheliswa ngayo. INdvuna ingaphindze ibeke ngalokucacako emandla nemisebenti yeMcondzisi Jikelele, liHhovisi lekuBhalisa, inhlangano, emalunga kanye nemacele lanenshisekelo kulesimo.

Uma kuyinkhapani nobe i-close corporation , nobe ngabe nguliphi licele lelinenshisekelo, umcondzisi nobe umcwaningi mabhuku wenkhapani, i-South African Revenue Service  nobe i-Registrar of Companies bangafaka sicelo sekutsi inkhapani nobe i-CC kutsi icinywe.

Nangabe ufuna imininingwane leyengetiwe, yani ku-website ye Companies and Intellectual Property Registration Office.

Top

Tinyatselo lekumele tilandzelwe

Kwesulwa kwenkhapani, inhlangano ne-CC

Lenkhapani, inhlangano nobe i-CC lebhalisiwe kufanele ibhale incwadzi lesemtsetfweni kute bacele kwesulwa.

Babeke tizatfu tekutsi kungani lenkhapani nobe i-CC icela kutsi yesulwe.
Lapho kukhonakala khona, bakhombise inombolo yentsela yenkhapani nobe ye-CC.
Bonkhe bacondzisi kanye nemalunga alenkhapani nobe i-CC kufanele basayine lencwadzi uma kukucinywa kwekutikhetsela ngulomcondzisi nobe emalunga.


Top

Imitsetfo lesebentako

Companies Act, 1973  

Top

Emazinga ekusebenta nesikhatsi

Kwesulwa kutsatsa lokungenani tinyanga letisitfupha.

Top

Tindleko

Lolusito lwamahhala.

Top

Emafomu lagcwaliswako

Kute emafomu lekufanele agcwaliswe.

Top

Imininingwane yekutsintsana


