

Sicelo sekufakwa eluHlelweni lwekuHlonyiswa kweBahlukunyetwa

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Luhlelo lwekuHlonyiswa kwebaHlukunyetwa  luhlelembisa kumiswa kanye nekuhlanganiswa kwetinhlelo tangekhatsi kwematiko nobe ngekhatsi kwemikhakha kanye netinchubomgomo yekwesekela, kuvikela kanye nekuhlomisa bahlukunyetwa bebugebengu kanye nebudlova.

Loluhlelo  lobuke ngco bomake kanye nebantfwana. Bahlukunyetwa bebudlova basemakhaya labasesimeni lesibucayi bangahlala endzaweni yekufihla inhloko sikhatsi lesiphakatsi kwemaviki lamabili kanye netinyanga letisitfupha ngekuya ngetigameko.

Loluhlelo lutfolakala kuphela kubahlukunyetwa bebugebengu nebudlova.

Ngetulu

Tinyatselo lekumele tilandzelwe

Tsintsa nobe ngusiphi sikhungo sekwesekela bahlukunyetwa, indzawo yabomake labahlunyetiwe nebantfwana babo, umphakeli wetinsita tahulumende nobe inhlangano lengekho ngaphasi kwahulumende lehlanganyela ekunakekeleni bahlukunyetwa bebudlova basemakhaya.
Tsintsa indzawo emphakatsini wakho nobe inombolo yelusito ye-STOP Women Abuse Helpline ku 0800 150 150.
Umeluleki, umphakeli wetinsita tetemphilo, lilunga lemiSebenti yemaPhoyisa aseNingizimu Afrika  nobe liphoyisa, sisebenti setenhlalakahle, thishela nobe lomunye umuntfu lonelutsandvo ngemphilo yemmangali  angafaka sicelo semyalelo wekuvikeleka.
Cinisekisa kutsi uma ngabe lomunye umuntfu ngaphandle kwemmangali aletsa sicelo semyalelo wekuvikeleka, imvumo lebhaliwe yemmangali kumele ipheleketele sicelo.

Kute lifomu lelimisiwe lemvumo lebhaliwe – incwadzi lebhalwe ngummangali leniketa imvume yanele. Kodvwa, imvumo lebhaliwe angeke idzingeke, uma:

ummangali kungumuntfu lomncane;
ummangali ugulwa yingcondvo;
ummangali ulahlekelwe yingcondvo;
uma inkantolo yenetisekile kutsi ummangali uyehluleka kuniketa imvumo lebhaliwe nobe imvumo.

Ngetulu

Imitsetfo lesebentako



Domestic Violence Act, 1998  

Ngetulu

Emazinga ekusebenta nesikhatsi

Sikhatsi lesidzingekile sekulungiselelwa kwemyalelo wekuvikeleka sehluka ngetinkantolo ngayinye futsi siya ngelusuku lwekubuyela  lelibekwe ngumabhalane wenkantolo.
Luhlelo lwekuHlonyiswa kwebaHlukunyetwa luniketa ngaphasi kwetidzingo temaZinga lamaNcane ekuPhakela tiNsita ekuHlonyisweni kwebaHlukunyetwa . .
Sisebenti setenhlalakahle kanye netinhlangano letingekho ngaphasi kwahulumende:

basekela bahlukunyetwa esiteshini semaphoyisa, enkantolo kanye nasetibhedlela kanye nekuhlomisa ummangali uma ngabe adzinga lusito
baniketa umniningwane ngetinchubo letitawulandzelwa, ngemalungelo emmangali, ngekutsi umyalelo wekuvikeleka ungatfolakala njani nobe letinye tindlela letikhona.

Kungumtfwalo wesisebenti setenhlalakahle kwenta loku:

kulayela bahlukunyetwa kuleminye imitfombolusito yalokunye kungenelela, sibumyalelo wekuvikeleka, lusito lwetekulashwa, tinsita tekwelulekwa kanye nalenye indzawo yekufihla inhloko.
kuniketa bufakazi bebucwepheshe njengesisebenti selicala ngekwati bumetima phakatsi kwebudlelwano bemndeni.
kusebenta njengemeluleki enkantolo yemtsetfo lapho khona kutfola bufakazi bafakazi wemntfwana ngetinsita temlamuli.
kuniketa tinsita tekweluleka kumhlukunyeta nakuwo wonkhe emalunga emndeni.
kutfutfukisa luhlelo lwekuphepha lwemhlukunyetwa .


Ngetulu

Tindleko

Lolusito lwamahhala.

Ngetulu

Emafomu lagcwaliswako



Li-Form 2 – Application for Protection Order 
Li-Form J 480 E liyatfolakala ehhovisi leTekutfutfukiswa kweteNhlalakahle lelisedvute nawe.

Ngetulu

Imininingwane yekutsintsana


