

Kubika lifa lemuntfu loshonile

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Lifa lemuntfu loshonile libakhona nangabe umuntfu ashona futsi ashiye lifa futsi/nobe umculu loyincwadzi yekwabiwa kwelifa nobe lecondze kutsi ibe yincwadzi yekwabiwa kwelifa. Lelifa-ke kumele liphatfwe nobe labiwe ngekuya kwalencwadzi yekwabiwa kwelifa nobe, nangabe umuntfu loshonile akashiyi incwadzi yekwabiwa kwelifa, mayelana nalokubukelwe ngumtsetfo. I-Administration of Estates Act, 1965,  uchaza tinyatselo lekumele tilandzelwe uma kuphatfwa imphahla yemuntfu loshonile.

Lifa lemuntfu loshonile kumele libikwe ku-Master angakapheli emalanga langu-14 elilanga lekushona kwemuntfu. Kufa kungabikwa nanobe ngubani lolawulako nobe lonemphahla lelifa lemuntfu loshonile, leyincwdzi yekwabiwa kwelifa nobe lebekuhlose kuba yincwadzi yekwabiwa kwelifa.

Kufa kumele kubikwe nini ku-Master?

Nangabe lomuntfu loshonile ushonele eNingizimu Afrika kantsi futsi ushiye lifa futsi/nobe ngumuphi umculu loyincwadzi yekwabiwa kwelifa nobe lobewucondze kuba yincwadzi yekwabiwa kwelifa
Nangabe lomuntfu loshonile ushonele ngaphandle kweNingizimu Afrika, kepha washiya eNingizimu Afrika lifa futsi/nobe ngabe ngumuphi umculu loyincwadzi yekwabiwa kwelifa nobe lobewucondvwe kuba yincwadzi yekwabiwa kwelifa.

Lifa lemuntfu loshonile kumele libikwe nini?

Nobe-nje emahhovisi amantji atikhungo tetinsita te-Master lapho kungabikwa khona lifa lemuntfu loshonile, emandla abo anemkhawulo futsi bangendlulisela ehhovisi lesifundza le-Master lonkhe lifa lemuntfu loshonile lelinencwadzi yekwabiwa kwelifa, kanye nelifa lelinelinani lelendlula-R50 000. nangabe ufisa kubika lifa lelinjalo, kuncono kwenta njalo, ngco ehhovisi le-Master.

Nangabe ufuna imininingwane leyengetiwe, yani ku-website yeLitiko Letebulungiswa Nekutfutfukiswa Kwemtsetfosisekelo



Top

Tinyatselo lekumele tilandzelwe

Nangabe linani lelifa lingaphansi kwa-R50 000, bika lelifa ehhovisi lamantji. nangabe linani lendlula-R50 000, libike ngco ehhovisi le-Master.

Nangabe loshonile bekahlala eNingizimu Afrika ngesikhatsi ashona, bika lelifa-Master lowengamele indzawo lebekahlala kuyo loshonile ngesikhatsi ashona.
Nangabe loshonile bekangahlali eNingizimu Afrika ngesikhatsi ashona, ungabika lifa lakho kunobe nguyiphi i-Master .
Bika lelifa ngekugcwalisa-Form J294: Death notice  kanye naleminye imiculu lefanele, lebhalwe ngentasi.
Ungatfola Lesatiso Sekufa naleminye imiculu yekubika ehhovisi le-Master yenkantolo lephakeme nobe nguliphi lihhovisi lamantji.
Linani lelifa neluhlobo lwekukhulumisana loludzingekako lutawuncuma kutsi nguyiphi imiculu lekumele igcwalise bese iyangeniswa.

Nangabe linani lelifa lingaphansi kwa-R125 000, gcwalisa lemiculu lelandzelako:

Form J294: Death notice 
Form J192: Affidavit: particulars of next of kin next of kin – kumele ligcwaliswe nangabe loshonile akashiyi incwadzi yekwabiwa kwelifa lemukelekile
Form J243: Inventory form 
Nomination to act as executor  – kumele ligcwaliswe tindlalifa letitawuketsa umkhulumeli we-Master

nangabe lifa lelite incwadzi yekwabiwa kwelifa; nobe
nangabe lencwadzi yekwabiwa kwelifa ayikhetsi lotawuphatsa lelifa; none
lotawuphatsa lifa lokhetsiwe ushonile nobe walile kukhetfwa

Form J155: Undertaking and acceptance of Master's directions 


Hambisa lemiculu lelandzelako kanye nemafomu lagcwaliswe ngetulu:

Sitifiketi sangemphela sekufa nobe ikhophi yase legcotjwe sitembu semtsetfo
Sitifiketi sangemphela semshado nobe ikhophi yaso legcotjwe sitembu semtsetfo – uma ngabe sikhona
Tonkhe tincwadzi tekwabiwa kwemafa netijobelelo  nobe umculu locondze kwenta njalo- nangabe ukhona
Luhla lwebantfu labakweleta umufi – nangabe bakhona/kudzingeka
Nesiciniseko lesichaza kutsi lelifa alikabikwa lelinye lihhovisi le-Master nobe lesinye sikhungo setinsita te-Master.


Nangabe ivelu yelifa ingaphansi kwa-R125 000, i-Master ingayekela tincwadzi tekuphatsa, futsi esikhundleni saloko ikhiphe tincwadzi tebuphatsimandla ngekwemibandzela Yesigaba 18 ye-Administration of Estates Act, 1965 .

Nangabe linani lelifa yendlula-R125 000, gcwalisa lemiculu lelandzelako:


Form J294: Death notice 



Form J192: Affidavit: particulars of next of kin next of kin – kumele ligcwaliswe nangabe loshonile akashiyi incwadzi leyemukelekile yekwabiwa kwelifa. Le-afidavithi, lebhalwe lilunga lemndeni lelisondzelene nemuntfu lomnyama naloshonile longakashiyi incwadzi leyemukelekile yekwabiwa kwelifa, kumele asho kutsi lelifa alikabikwa kulenye i-Master nobe kulesinye sikhungo setinsita .
Form J243: Inventory form 
Nomination to act as executor/Nomination form – kumele ligcwaliswe tindlalifa letitawuketsa ummeleli we-Master

nangabe lifa lelite incwadzi yekwabiwa kwelifa; nobe
nangabe lencwadzi yekwabiwa kwelifa ayikhetsi lotawuphatsa lelifa; nobe
lotawuphatsa lifa lokhetsiwe ushonile nobe walile kukhetfwa

Form J109: Acceptance of trust as executor (Kwemukelwa kwe-trust njengemphatsi welifa – kumele ligcwaliswe libe yiduphlikhethi, ngumuntfu nobe bantfu lo/labakhetfwe njenga lo/labatawuphatsa lifa
Form J262: Undertaking and bond of security  – litawugcwaliswa ngaphanle nangabe umphatsi welifa loketsiwe

ukhishiwe ekuniketeni sicinisekiso kulencwadzi yekwabiwa kwelifa, nobe
ungumtali, indvodza/umfati nobe umntfwana walona loshonile



Ngenisa emafomu lagcwalisiwe labalwe ngetulu kanye nalemiculu lelandzelako:

Sitifiketi sangempela sekufa nobe ikhophi yase legcotjwe sitembu semtsetfo
Sitifiketi sangempela semshado nobe ikhophi yaso legcotjwe sitembu semtsetfo – uma ngabe sikhona
Tonkhe tincwadzi tekwabiwa kwemafa netijobelelo  nobe umculu locondze kwenta njalo- nangabe ukhona.

Nangabe linani yelifa lingaphansi kwa-R125 000, kumele kukhishwe tincwadzi tekuphatsa lifa, kanye nenchubo legcwele lechazwe yi-Administration of Estates Act , 1965, kumele ulandzelwe.
Tikhungo tetinsita  anemandla kuphela nangabe loshonile akashiyi incwadzi lemukelekile yekwabiwa kwelifa kantsi i-gross value yelifa laloshonile ingaphansi kwa-R50 000. Incwadzi yekugunyata iniketa ummeleli lokhetsiwe emandla ekuphatsa lifa ngaphandle kwekulandzela tinchubo tonkhe letinchubo letichazwe ku-Administration of Estates Act, 1965 .



Top

Imitsetfo lesebentako

Administration of Estates Act, 1965  
Administration of Estates Amendment Act, 2002   nemitsetfotimiso yayo lebalulekile
Intestate Succession Act, 1987  
Law of Succession Amendment Act, 1992   nemitsetfotimiso yayo lebalulekile)



Top

Emazinga ekusebenta nesikhatsi

Sikhatsi salolusito siya ngekuba lukhuni kwenkinga.



Top

Tindleko

Tsintsa lihhovisi le-Master kute utfole imininingwane.



Top

Emafomu lagcwaliswako

Lamafomu lalandzelako angatfolakala ku-website Yelitiko Letebulungiswa Nekutfutfukiswa Kwemtsetfo sisekelo.

Death Notice 
Inventory 
Affidavit - J192
Nomination to Act as Executor
Undertaking and acceptance of Master's directions – J155
Acceptance of trust as Executor – J190
Undertaking and Bond of Security – J262

Securityship 
Securityship 


Notice to creditors in Deceased Estates – J193
Liquidation and distribution accounts in deceased estates lying for inspection – J187
Application for Endorsement in terms of section 42  of the Administration of Estates Act
Application for Endorsement in terms of section 80 of the Administration of Estates Act

Top

Imininingwane yekutsintsana


