
Sicelo sesitifiketi sebumsulwa betingcivito teminwe emaphoyiseni
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Lolusito luniketwa bantfu labadzinga kucinisekiswa simo sabo kutebugebengu ngetinjongo tekuya kumave angesheya nobe kuyosebenta ngesheya sikhatsi lesidze.

Sitifiketi sitawukhishwa sisho kutsi ngabe kukhona emacala labhaliwe ngaphansi kwemfaki sicelo.

Nanobe lokutsatfwa kwekubhala kweminwe kutawentiwa kusiteshi semaphoyisa sesigodzi lesisedvute, titawuhlatiywa bese sitifiketi sikhishwa nguleSikhungo Semarekhodi Ebugebengu kuLuphiko lweMisebenti Yemaphoyisa eNingizimu Afrika ePitoli.

Ngetulu

Tinyatselo lekumele tilandzelwe

Niketa isethi legcwele yekubhala kweminwe yakho, letsetfwe kusiteshi semaphoyisa sesigodzi lesisedvute, iye kuSikhungo Semarekhodi Ebugebengu se-SAPS. Cinisekisa kutsi ligama lakho leliphelele, sibongo, lusuku lekutalwa kanye nenombolo yamatisi  kubhaliwe kulelifomu lekubhala kweminwe.

Uyacelwa kutsi wait kutsi letinye titeshi temaphoyisa letisedvute itawutsatsa leticelo ngesikhatsi sekusebenta semahhovisi .

Hamba namatisi wakho kulesiteshi semaphoyisa lesisedvute njengoba bufakazi bamatisi butawufuneka.
Takhamiti taseNingizimu Afrika letihlala ngaphandle kwalelive tingafaka sicelo kunobe ngabe ngusiphi siteshi semaphoyisa lesisedvute salelo live kanye natuKwendlu yemancusa aseNingizimu Afrika. Kubhala kweminwe kungatsatfwa kulelifomu lekubhala kweminwe lelisemtsetfweni lalelo live lelitsite. Lifomu lekubhala kweminwe kufanele lisayinwe ngulomuntfu lotsatsa lokubhala kweminwe. Isethi lephelele ekubhala kweminwe nekhophi yamatisi wemfaki sicelo nobe ipasipoti kufane ipheleketele sicelo lesifakiwe.
Siteshi semaphoyisa lesisedvute sitawutfumela sicelo lesifakiwe kuleSikhungo Semarekhodi Ebugebengu. Uma kujakeke kakhulu, umfaki sicelo angaposela sicelo lesifakiwe ku:
The Head of the South African Criminal Record Centre 
Icondze ku: Police Clearance Certificates 
Private Bag X308
Pretoria
Gauteng
South Africa
0001
Sicelo lesifakiwe singaphindze sitfunyelwe ku:
The Head of the South African Criminal Record Centre 
Icondze ku: Police Clearance Certificates 
Sanlam Plaza West
CRC Client Service Centre
1st Floor
271 Schoeman Street
Pretoria
Inkhokhelo yalolusito ingentiwa ngelisheke lelicinisekiswe libhange nobe i-money order iye kuKhomishani Wavelonkhe Weluphiko lweMisebenti Yemaphoyisa eNingizimu Afrika.
Sitifiketi Sekuveta Bumsulwa Semaphoyisa sitawukhishwa kabusha mahhala uma sicelwe ngekhatsi kwetinyanga letisitfupha kulesicelo sekucala. Njengoba titifiketi tigcinwa kumarekhodi tinyanga letisitfupha kuphela, ticelo letinsha kufanele tiletfwe ngemuva kwekutsi tinyanga letisitfupha setiphelile.

Ngetulu

Imitsetfo lesebentako



South African Police Service Act, 1995  

Ngetulu

Emazinga ekusebenta nesikhatsi

Kutsatsa emalanga langu-28 ekusebenta. Letitifiketi letifunekako titawutfunyelwa kumfaki sicelo ngeliposi leletayelekile, ngaphandle nangabe emalungiselelo entiwe ekulandza lemiculu ngekwakho nobe ngemisebenti yekukhoriya  kuleSikhungo Semarekhodi Ebugebengu.

Ngetulu

Tindleko

R59

Kukhipha ngekhatsi kwetinyanga letisitfupha kumahhala.

Ngetulu

Emafomu lagcwaliswako

Lamafomu ekubhala kweminwe agcwaliswa liphoyisa.

Ngetulu

Imininingwane yekutsintsana


