
Sicelo sekubhalisa manyolo i-Group 2
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Bonkhe bomanyolo labangeniswako, labakhiwa, labakhicitwa nobe labatsengiswa eNingizimu Afrika kumele babhaliswe ne-Registrar Act 36 of 1947. Umuntfu lofaka sicelo kumele kube ngumuntfumtsetfweni, sib. John Peter Citizen T/A Diepsloot Stud.

Inkapani yangaphesheya angeke ifake sicelo sekubhaliswa eNingizimu Afrika. Tinkapani letibhaliswe lapha eveni, sakhamuti saseNingizimu Afrika nobe umtimba losemtsetfweni lobhaliswe eNingizimu Afrika labangafaka sicelo sekubhalisa kudla kwemfuyo nobe bomanyolo.

Bomanyolo be-Group 2 ngulaba labacuketse ema-macro nema-micro organisms njengesitsako lesikhulu, baphindze batiwe ngekutsi ngema-organic fertilizers.

Kubhalisa kungentiwa kuphela nangabe ngesikhatsi sekubhaliswa:

inhlanganisela yalowo manyolo angeke yehluke kunhlanganisela lebhalisiwe
imininingwane kanye nekubhalwa kwemagama kulebuli nobe entfweni yekuphatsa, angeke kuguculwe ngaphandle kwemvumo lebhaliwe yangaphambilini ye-Registrar
timo letibekwe phasi ngesikhatsi sekubhaliswa tiyalandzelwa
kubhalisa angeke kundluliselwe kulabanye

Bukhulu betikhwama nobe tintfo tekuphatsa angeke buguculwe ngaphandle kwemvumo lebhaliwe yangaphambilini ye-Registrar.

Ngetulu

Tinyatselo lekumele tilandzelwe

Sicelo sekubhalisa kudla kwemfuyo kanye nabomanyolo sicuketse incwadzi lehambisana nesicelo lephuma kulobhalisile nobe ummeleli lokhetsiwe. Incwadzi lehambisana nesicelo kumele ifake:

ligama lemkhicito
inombolo yekubhalisa uma ngabe umkhicito ubhalisiwe
sizatfu sekufaka sicelo 
tincwadzi tekuvuma uma ngabe imvumo yalowo lobhalisile iyadzingakala 
inhlawulo yesicelo lekungiyo
emasheke latfunyelwa awodvwa langahambi nesicelo kumele ahambisane nencwadzi lechazako 
sitifiketi seluhlatiyo nobe i-data sheet .

Emafomu eticelo kumele afakwe eticelweni letinsha kanye nasetingucukweni tekubhaliswa lokukhona, kufaka ekhatsi tingucuko tekwakheka  afakwe ngamabili. Emafomu esicelo kumele agcwaliswe ngalokuphelele, ngaphandle kwekuchaza ngeticelo tangamuva, tinombolo temakhasi nobe lomunye umkhicito  Lenye ingaba ikhophi).
Emafomu esicelo kumele asayinwe ngumuntfu lokhetfwe ngekwemtsetfo futsi kungaba ncono kutsi kube ngumuntfu wenkapani lotawuchumana ne-Registrar.
Ligama kanye nenombolo yekubhaliswa kwemkhicito kumele kusetjentiswe njengobe kuphawuliwe kusitifiketi sekubhaliswa. Uma kungaba netingucuko egameni, nobe kungaba kuncane, kutawutsatfwa njengengucuko.
Emafomu esicelo kumele atfunyelwe ehhovisini lekuphatsa. Kufaka ticelo kuma-Technical Adviser kutawuhambisa kancane inchubo.
Emalebuli esikhashana langaguculwa:

kumele afakwe ngamabili
kumele abe nge-English  nange-Afrikaans . Asikho sidzingo sekuphurinta emalebuli ekusatjalaliswa nemkhicito kuto totimbili tilwimi
kumele abhalwe ngalokucacile; ngefomathi lekungiyo
ungafaki tinombolo eticwayiseni nakuteluleko tekuphepha
yonkhe imininingwane kulebuli kumele icondzane ngco nalena lesefomini lekufaka sicelo.


Tfumela sicelo sakho kanye nenhlawulo ku-Registrar of Act 36 of 1947

Ngetulu

Imitsetfo lesebentako

Agricultural Remedies and Stock Remedies Act, 1947  

Ngetulu

Emazinga ekusebenta nesikhatsi

Kubhaliswa kwamanyolo kungatsatsa tinyanga letintsatfu kuya kuletine.

Ngetulu

Tindleko

R2 420

Ngetulu

Emafomu lagcwaliswako



Application for the Registration of a Group 2 Fertilizer 

Ngetulu

Imininingwane yekutsintsana


