

Sicelo selilungelo lekudvweba nemvumo kudvweba ngetinjongo tekutsengisa

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Kudvweba ngetinjongo tekutsengisa kuvame kuba kusebentisa lilungelo lekudvweba. Lelilungelo kufanele kufakwe sicelo bese uyaniketwa, kutsi ubuke, ubambe tinhlanti nobe ungenelele tento letiphetselene nekudvweba ngetinjongo tekuhweba. Loku kufaka ekhatsi lokuhlobene nekudvweba kanye nelokungadliwa. Kute usebentise lilungelo lekudvweba lapho, faka sicelo semvumo yekudvweba ngetinjongo tekutsengisa leniketwa yiNdvuna yeLitiko leTindzaba tekuVikelelwa kweSimo seNdzawo kanye neLukhenkhetfo Department of Environmental Affairs and Tourism  nobe sisebenti lesiniketwe emandla. Emalungelo ekudvweba ngetinjongo tekutsengisa lagcwele nobe lalinganisiwe aniketwa kumikhakha yekudvweba lekhetsekile yi-DEA&T lokuncike ku-Total Allowable Catch or Effort  lokuncunywa ngemnyaka yiNdvuna yeLitiko leTindzaba tekuVikelelwa kweSimo seNdzawo kanye neLukhenkhetfo. Akekho umuntfu lotawudvweba ngetinjongo tekutsengisa ngaphandle kwemvumo

Kwekucala faka sicelo selilungelo lekudvweba ngetinjongo tekutsengisa ngaphambi kwekutsi ufake sicelo semvumo yekudvweba ngetinjongo tekutsengisa. Lemvumo iyavuselelwa njalo ngemnyaka kantsi kuhluleka kwenta kulandzela lemibandzela yalemvumo kungaholela ekumisweni kwayo nobe ekucinyweni kwayo.

Ngetulu kwalemvumo yekudvweba ngetinjongo tekutsengisa, utawudzinga imvumo yekutfutsa kuhambisa tinhlanti.

Ngetulu

Tinyatselo lekumele tilandzelwe

Faka sicelo selilungelo lekudvweba kuphela uma kube nesimemo lesingakhishwa kuGazethi yaHulumende.
Tfola lifomu lekufaka sicelo kuLitiko leTindzaba tekuVikelelwa kweSimo seNdzawo kanye neLukhenkhetfo  nobe lapho bawasabalalisa\bawacoca khona lemenyetelwe yi-DEA&T.
Fundza ngekucophelela, visisa bese uyacinisekisa kutsi uhlangabetana naletimfuneko kanye nemibandzela yalesicelo.
Gcwalisa, sayina bese utfumela lelifomu kanye nalemiculu yekusekela kanye nemali lebekiwe lengabuyeli emuva kulendzawo lebekwe litiko nobe lihhovisi lelisedvute le-DEA&T.
Lenchubo yekuhlola itawucala ngemuva kwalelilanga lekuvalela ticelo bese kutsi imiphumela imenyetelwe ngetincwadzi letivela ku-DEA&T.

Ngetulu

Imitsetfo lesebentako



The Marine Living Resources Act, 1998  

The National Environmental Management Act, 1998  

The National Biodiversity Act, 2004  

The National Marine Protected Areas Act, 2003  

The Sea Birds and Seals Protection Act, 1973  
The International Convention for the Prevention of Pollution from Ships Act, 1986  

Ngetulu

Emazinga ekusebenta nesikhatsi

Luhlobo lwelilungelo lekudvweba:

Lenchubo yekufaka ticelo ingatsatsa 1 kuya ku-3 tinyanga nobe ngetulu ngekuya ngelinani leticelo kanye/nobe ngekuya ngesikhatsi semkhakha wekudvweba.


Luhlobo lwemvumo yekudvweba:

Lenchubo yekufaka sicelo ingatsatsa tinsuku tekusebenta letingu- 7 nobe ngetulu ngekuya ngelinani leticelo kanye nesikhatsi semkhakha wekudvweba.


Ngetulu

Tindleko

