

Sicelo sekubhalisa lilungelombhalo 

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

I-copyright lilungelo lekuvikela umsebenti wemuntfu, longaba ngendlela lebhaliwe nobe umsebenti locinisekisiwe, tinhlelo tangcondvomshini, umsebenti webuciko, umsebenti wekusakata, umculo, emafilimu nobe emavidiyo.

"Vikela" kusho kuvimbela labanye ekutseni bakope nobe bakhicite loluhlobo lwemsebenti nobe imphahla nobe kuyisebentisa  kuchuba kuzuza kwabo ngekwetimali. Umtsetfo Welilungelombhalo,  nguwo loncuma lilungelombhalo .

Uma unemcondvo lomuhle, angeke ube nelilungelombhalo  kuwo. Kufanele ucale ufake umcondvo wakho esimeni lesiphatsekako, njengelibhuku, likhadi, sitfombe, umdlalo wemboniso bhanyabhanya nobe lifilimu.

Pheceleti, umuntfu lobhale, waphurinta, wakhicita, wadlala, wabata, wapenda, watfwebula ngevidiyo nobe warekhoda umsebenti, uvele abe ngumnikati we-copyright yalowo msebenti. Kodvwa ngaletinye tikhatsi, uma umuntfu abitiwe futsi akhokheliwe kutsi ente incenye letsite yemsebenti, le-copyright ibese iba yalomcashi.

Kumisebenti leminyenti  akukadzingeki kutsi ufake sicelo se-copyright.

I-Copyright yakhiwa ngekufaka lamagama "copyright" nobe "copyright reserved" nobe "copyright Smith 2002" , nobe luphawu lwe-copyright, ligama kanye nemnyaka .

Ungatfola i-copyright eNingizimu Afrika uma usakhamuti saseNingizimu Afrika nobe umsebenti wakho ukhicitwe eNingizimu Afrika. Uma ungasiso sakhamiti saseNingizimu Afrika, ungatfola i-copyright uma lelelinye live liyincenye ye-Berne Convention. I-Berne Convention sivumelwano semave ngemave ngema-copyright lapho emave langemalunga anikana kuvikeleka ngema-copyright.

Ema-Copyright emafilimu nobe emavidiyo lasetjentiselwa kutsengisa adzinga kutsi afakelwe sicelo ngalokusemtsetfweni, ngendlela yekulandzela imiculu letfolakala mahhala eHhovisi lema-Copyright:

Kuba ne-copyright kukuniketa "buniyo" balowo msebenti kanye nekulawulwa kwekusetjentiswa ngekwetimali kwayo. Luphawu lwe-copyright levame kubonwa nguleli ©.

Nangabe ufuna imininingwane leyengetiwe, yani ku-website ye Company and Intellectual Property Registration Office.

Top

Tinyatselo lekumele tilandzelwe

Chumana neLitiko Letekuhweba Netimboni.
Gcwalisa lamafomu lalandzelako:

Form RF1, lelifakwa neduplikhethi
Form RF2, lelifakwa neduplikhethi
Form RF3, lelifakwa neduplikhethi
Form RF9 kanye ne-"Statement of Case"


Incwadzi ye-Power of Attorney, uma kusetjentiswa ummeli.

Top

Imitsetfo lesebentako

Copyright Act, 1978  

Top

Emazinga ekusebenta nesikhatsi

Kulandzela sikhatsi setinyanga letisitfupha, lucwaningo lolusemtsetfweni luyentiwa futsi ngalokuvamile i-copyright ivame kuniketwa enyangeni yesikhombisa.

Top

Tindleko

R231

Top

Emafomu lagcwaliswako

Form RF1, submitted in duplicate 
Form RF2, submitted in duplicate 
Form RF3, submitted in duplicate 
Form RF9 together with the  Statement of Case  
Power of Attorney letter 

Top

Imininingwane yekutsintsana


