

Sicelo sekubhalisa idizayini

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Empheleni "idizayini" iphatselene netimo kanye netakhiwo letiheha liso. Lamanye emadizayini afunekiswa ngumsebenti nobe buciko.

Idizayini ngaloko simo, indlela, kubonakala, yiphethini, kuhlobisa kanye nebudlelwane bemkhicito nobe intfo. Sibonelo, idizayini yendandatho  ngalokwetayelekile ivame kugcugcutelwa buciko.

Kunetinhlobo letimbili temadizayini letingabhaliswa, uma nje kuphela tihlangabetana netimfuneko letibekwe ngentasi:

Idizayini yebuciko

kufanele ibe yinsha futsi ingakatsatsiselwa ndzawo;
inebuhle kulesimo sayo, budlelwano kanye nekuhlobisa; futsi
kufanele kutsi ikhiciteke kunchubo yemboni.

Idizayini yekwemsebenti

kufanele ibe yinsha futsi ingatayeleki;
kufanele ibe nesimo nobe budlelwano lobudzingwe ngumsebenti, futsi
kufanele kutsi ikhiciteke kunchubo yemboni.

Kuvikelwa kumadizayini kuniketwa sikhatsi lesiminyaka lengu- 15 kantsi kumadizayini emsebenti iminyaka lengu-10.

Nanobe kungakaphocelelwa kutsi wente luphenyo kuhlola bumvelaphi bedizayini nobe kucinisekisa kutsi idizayini yinye nobe lefanako ayikase ibhaliswe ngaphambilini, kuyancomeka kutsi ukwente loko ngaphambi kwekutsi ufake sicelo sekubhaliswa. Luphenyo lungentiwa ku-Designs Registry Office ePitoli. Kufanele utentele wean matfupha nobe i-ejenti, lefana ne-patent attorney.

Uma idizayini seyamukelwe njengalensha futsi yabhaliswa, itawuniketwa sitifiketi sedizayini.

Emadizayini ayavusetelwa njalo ngemuva kweminyaka lemitsatfu.

Nangabe ufuna imininingwane leyengetiwe, yani ku-website ye-Companies and Intellectual Property Registration Office

Ngetulu

Tinyatselo lekumele tilandzelwe

Chumana neLitiko Letekuhweba Netimboni.
Gcwalisa lifomu lekufaka sicelo sedizayini lelitfolakala kuLitiko Letekuhweba Netimboni.
Tfumela ikhophi lecinisekisiwe yamatisi wakho.

Ngetulu

Imitsetfo lesebentako

Lemiculu iniketwa ngeluhlelo lwe-PDF. Kuvula imiculu ye-PDF, kudzingakala kutsi ube ne-Adobe Acrobat Reader 4 nobe ngetulu lefakwe kukhompuyutha yakho.

The Designs Act, 1993  

Ngetulu

Emazinga ekusebenta nesikhatsi

Ngemuva kwesikhatsi setinyanga letisitfupha, luhlolo lolusemtsetfweni luyentiwa futsi nekubhaliswa kwaledizayini kuvame kuniketwa kulenyanga yesikhombisa.

Ngetulu

Tindleko

R231

Ngetulu

Emafomu lagcwaliswako

Emafomu aniketwa ngeluhlelo lwe-PDF. Kuvula imiculu ye-PDF, kudzingakala kutsi ube ne-Adobe Acrobat Reader 4 nobe ngetulu lefakwe kukhompuyutha yakho.

Application and Acknowledgement
Register of Designs
Power of Attorney
Definitive Statement and Explanatory Statement
Publication Particulars

Ngetulu

Imininingwane yekutsintsana


