Imitsetfo nemibandzela yekusebentisa
Siyanakekela Siwela lapha Siyasebentela
Tinsita tebantfu
Tinsita tetinhlangano
Tinsita tebantfu bekuhamba
Khetsa lulwimi
Tinsita tebantfu
Tinsita tetinhlangano
Tinsita tebantfu bekuhamba
Tintfo tekukhetsa kuto
Ngeta kulokutsandzako
Libeke njengelikhasi lekhaya
Macondzana newebhusayithi
Tsintsana natsi
Libalave lelisayithi
Ekhaya
Imitsetfo nemibandzela yekusebentisa
Imitsetfo nemibandzela yekusebentisa
Nobe ngabe ngumuphi umuntfu losebentisa lewebhusayithi (umsebentisi) kumele alandzele futsi avume imitsetfo njengobe ibekiwe kulesatiso semtsetfo. Uma umsebentisi angafisi kuphocelelwa ngulemitsetfo naletimo, umsebentisi angeke asebentise lewebhusayithi, akhombise, asebentise nobe akhiphe kanye/nobe bente emakhophi nobe asabalalise tinchukaca latitfole kulewebhusayithi.
Kusebentisa kanye nelilungelo lembhalo
Basebentisi bangabuka, bente emakhophi, bakhiphele (download) kumakhompyutha abo, baphurinte futsi basabalalise lokucukucetfwe kulewebhusayithi, nobe incenye yakhona ngetinhloso tekutfola umniningwane nobe kwenta emarefurensi kuphela futsi nangetinhloso tekungenteli kutfola inzuzo yemali.
Onkhe emalungelo ebucotfo kanye nanobe nguwaphi lamanye emalungelo eLuphiko lweTekuchumana kanye netiNhlelo teMniningwane lwaHulumende (GCIS) nobe lomunye umtimba wemtsetfo macondzana nekutsi nguyiphi ingcikitsi lecuketfwe kulewebhusayithi langakabekwa sobala kusho kutsi agodliwe.
Konkhe lokucuketfwe, idatha kanye nema-trademarks, kufaka ekhatsi, kodvwa kungapheleli, ku-software, itheknoloji, emadathabhesi, lwati lwendlela yekwenta (know-how), umbhalo, emagrafiki, ema-icon, ema-hyperlink, umniningwane wangesese, emadizayini, luhlelo (program), umshicelelo, inchubo, nobe umcondvo lochazwe kulewebhusayithi kungaba ngaphasi kwalamanye emalungelo, kufaka ekhatsi lamanye emalungelo emphahla yengcondvo, lekuyimphahla ye-GCIS nobe ilayisensi yakho iniketwe i-GCIS, nobe umtimba wemtsetfo, futsi-ke avikelwe kutsi angaphazanyiswa ngumtsetfo waseNingizimu Afrika kanye netivumelwane temave ngemave (international treaties and conventions). Ngekulandzela emalungelo laniketwe umsebentisi lapha, onkhe lamanye emalungelo kuyo yonkhe imphahla yemcondvo kulewebhusayithi agodliwe ngalokucacile futsi ngekufinyelela kudatha kulewebhusayithi umsebenti akakaniketwa ilayisensi nobe akakavunyelwa.
Lomniningwane kulewebhusayithi uhlosiswe kuniketwa umniningwane jikelele esifundvweni nobe etifundvweni letitsite kantsi akusiko kujula konkhe kwe(si)tifundvo.
Kungumsebenti wemsebenti ngamunye kunetisa ngaphambi kwekungena kulewebhusayithi kutsi lewebhusayithi itawuhlangabetana netidzingo temuntfu kantsi nekutsi itawuhambisana ne-hardware kanye/nobe i-software yemsebentisi. Umniningwane, imibono kanye nemicondvo lephawulwe kulewebhusayithi akumelanga kutsatfwe njengeseluleko sebucwepheshe nobe umbono losemtsetfweni we-GCIS nobe umtimba losemtsetfweni macondzana nekutsi nguwuphi umniningwane, imibono kanye nemicondvo lephawulwe kulewebhusayithi. Basebentisi bayagcugcutelwa kutsi batfole seluleko sebucwepheshwe ngaphambi kwekutsi batsatse nobe ngusiphi sinyatselo lesihlobene nemniningwane, imibono, nobe imicondvo lephawulwe kulewebhusayithi.
I-GCIS ayenti tetfulo nobe ticinisekiso, itsi nobe ngaletinye tindlela, lokucuketwe nobe itheknoloji lekhona kulewebhusayithi ayinawo emaphutsa nobe lokushiwe ngeliphutsa nobe kutsi tinsita atitsikameteki nga-100% futsi atinamaphutsa nobe titawuhlangabetana nanobe nguyiphi indlela yekulinganisa umsebenti nobe lizinga. Lewebhusayithi iniketwa njengobe injalo "as is". I-GCIS itsandza kutihlangula kuto tonkhe ticinisekiso, kufaka ekhatsi, ngaphandle kwemkhawulo, ticinisekiso tentsengiso (merchantability), itayiteli (title), kucina ngenhloso letsite, kungaphazanyiswa, kuhambisana, kuvikeleka, kanye nekucondzana ngco futsi ayenti tetfulo nobe ticinisekiso mayelana nalokucuketfwe kulewebhusayithi kanye nekutsi lewebhusayithi ihlelelwe futsi yaphakelwa kutsi ihlangabetane netidzingo temsebentisi ngamunye. Basebentisi bayagcugcutelwa kutsi babike nganobe nguwaphi emaphutsa lakhona, kungasebenti kahle nobe tintfo letitfukako ngekusebentisa ilinki yembono (feedback).
Kusetjentiswa kwetinchukaca talewebhusayithi kusebungotini bemsebentisi ngekwakhe. Umsebentisi utifaka engotini ngekwakhe. Umsebentisi ubeka wonkhe umtfwalo emahlombe akhe kanye nebungoti bekulahlekelwa ngekusetjentiswa kwetinchukaca talewebhusayithi. I-GCIS nobe leminye imitimba lesemtsetfweni macondzana nemininingwane yawo lecuketfwe kulewebhusayithi, nobe bacashwa be-GCIS nobe umtimba lonjalo, angeke bafakwe ecaleni ngekulinyalelwa lokusipesheli, lokungakacondzi ngco, kwemphumela, nobe kujeziswa nobe ngaletinye tindlela tekulinyalelwa, kungaba sento senkontileka, umtsetfo, kuphazamisa lilungelo (tort) (kufaka ekhatsi, ngaphandle kwemkhawulo, budlabha), nobe ngalenye indlela, macondzana nekusetjentiswa kwalomculu nobe umniningwane. Uma konkhe lokwentakako kungasetjentiswa ngalokuphelele nganobe ngusiphi sizatfu, loku lokusele kuyochubeka ngekusebenta. Ngekuya ngetigaba 43 kanye na 43 temtsetfo we-Electronic Communications and Transactions Act nombolo 25 wanga-2002, i-GCIS angeke ibe nelicala lanobe ngukuphi kulinyalelwa, kulahleka nobe licala lwanobe nguliphi luhlobo lolusukela ekusetjentisweni nobe kwehluleka kusebentisa lewebhusayithi nobe tinsita nobe lokucuketfwe kulewebhusayithi.
Kuphepha
Kuvikeleka
I-GCIS banemazinga etekutsengisa lafanele etheknoloji kanye nekuphepha kwekusebenta kute kuvikelwe wonkhe umniningwane loniketwe basebentisi kutsi ungalahleki, ungasetjentiswa kabi, kuguculwa nobe ubhidlitwe. Tonkhe tinyatselo letinyatselo titawutsatfwa kute kugcinwe umniningwane wemsebentisi. Basebenti labaniketwe ligunya, labanemtfwalo wekuphatsa kwanobe nguyiphi idatha leyimfihlo, kumele bagcine imfihlo yaleyo datha. Lenchubomgomo isebenta kubo bonkhe basebenti be-GCIS nobe imitimba yemphakatsi lengatfola umniningwane lonjalo lophuma ku-GCIS. Kwencatjelwe nobe ngumuphi umuntfu, ibhizinisi, nobe umtimba kungena nobe kwetama kungena ngalokungekho emtsetfweni kunobe nguliphi likhasi lalewebhusayithi nobe kufaka nobe kwetama kufaka ikhodi lelimatako nobe leyingoti kulewebhusayithi. Uma umuntfu afaka nobe etama kufaka ikhodi lelikatako nobe leyingoti kulewebhusayithi nobe etama kungena ngalokungekho emtsetfweni kunobe nguliphi likhasi lalewebhusayithi, lomuntfu lowo utawubekwa licala, futsi, uma i-GCIS nobe ngumuphi umtimba wemphakatsi ungalinyalelwa nobe ulahlekelwe, kutawuvulwa licala lembuyiselo ngekulahlekelwa.
Siyawemukela emawebhusayithi emacembu esitsatfu kutsi achumanise umniningwane logcinwe kulikhasi. Kuncatjelwe ngunobe ngumuphi umuntfu, ibhizinisi, umtimba nobe iwebhusayithi kutsi ifuleme ngunobe nguliphi likhasi lalewebhusayithi, kufaka ekhatsi likhasi lekhaya (home page), nganobe nguyiphi indlela, ngaphandle kwemvumo lebhaliwe ye-GCIS.
I-GCIS ingachumanisa lamanye emawebhusayithi kuphela njengentfo yekuphangisisa kantsi kufakwa kwalamanye emalinki akusho i-GCIS ivumelana nalamawebhusayithi. Emawebhusayithi lachunyanisiwe nobe emakhasi akekho ngaphasi kwelulawulo lwe-GCIS. I-GCIS ayinamtfwalo nobe licala, ngco nobe ngasiyo ngco, nganobe nguyiphi indlela ngalokucuketfwe, kusetjentiswa, nobe kwehluleka kusebentisa nobe kungena kunobe nguwaphi emawebhusayithi lachunyanisiwe nobe lamanye emalinki lacuketfwe kuwebhusayithi lechunyanisiwe.
Singeniso
Sitatimende semfihlo sisebenta ku-GCIS nakunobe nguwuphi umtimba losemtsetfweni, lolawula, locinisekisa nobe losebentisa umniningwane langacokelelwa ngekusebentisa lewebhusayithi.
Umsebentisi angavakashela lewebhusayithi ngaphandle kwekuniketa nobe nguwuphi umniningwane wakhe. Umsebentisi, nanobe kunjalo, uyavuma ngekusetjentiswa kwedatha lenjalo ngekulandzela lesitatimende semfihlo. Khumbula kutsi lewebhusayithi ingacukatsa emalinki alamanye emawebhusayithi langanganyelwa ngulesitatimende semfihlo.
Uma umsebentisi anemibuto nobe tinkinga mayelana nalesitatimende semfihlo nobe imfihlo yemsebentisi ngalesikhatsi asebentisa leWebhusayithi, ilinki yembono ingasetjentiswa.
I-GCIS ingasebentisa ema-cookies (emafayela embhalo lamancane lagcinwa ku-browser yemsebentisi) nobe ema-web beacon (titfombe te-elektroniki letenta kutsi lewebhusayithi ibale basebentisi labangena ekhasini lelitsite kanye nekungena kuma-cookies latsite) kucinisekisa kutsi lewebhusayithi iphatfwa kanye nekuhlelembisa kwentiwa ncono kwalewebhusayithi. I-GCIS nobe bapha(um)phakeli bayo betinsita bangasebentisa ema-cookies kute bacokelele lwati lolulingene. I-GCIS ingasebentisa tintfo letifana naleti ngato tonkhe tikhatsi kulandzelela umniningwane kuma-system ayo futsi ibone tigaba tebasebentisi betintfo letifana njenge-IP address, i-domain, ibrowser type kanye nemakhasi lavakashelwe. Lomniningwane ubikwa ku-web administrator (umphatsi we-web) losebentisa lomniningwane kuhlatiya linani lebasebentisi etindzaweni letahlukene telisayithi kanye nekucinisekisa kutsi lelisayithi libalulekile, ngumtfombo wemniningwane losebentako.
Ema-cookies kanye nema-web beacons akacokeleli umniningwane webantfu njengeligama lemuntfu nobe likheli le-email. Umsebentisi angancaba ema-cookies njengobe ema-browser lamanyenti avumela bantfu kutsi bencabe ema-cookies. Ngaphasi kwetehlakalo letitsite basebentisi bangancatjelwa kungena kuletinye tincenye talewebhusayithi uma ngabe ema-browser abo ente kutsi ancabe ema-cookies.
Kusetjentiswa kweMniningwane weMuntfu
Umniningwane wemuntfu usetjentiswa kuphela ngetinhloso letilinganisiwe kuphela sib uma ngabe umsebentisi abhalisa newebhusayithi kutsi acele kuchumana kwesikhatsi lesitako ngemikhakha ye-GCIS. I-GCIS ingasebentisa lomniningwane lofakwa ngumsebentisi kwakha iprofayili yemuntfu kute ihlele imphendvulo kuletinye ticelo nobe imibuto kanye nekwenta ncono iwebhusayithi. Uma umsebenti akhetse kubhalisa ku-online emcimbini longanyelwe yi-GCIS, i-GCIS itawusebentisa umniningwane lofakwe kumsebentisi kuphendvula kumsebentisi. Ngetulu kwaloko, umphatsi we-web, lapho kudzingeke khona, angasebentisa umniningwane wemsebentisi kumisebenti lehlobene newebhusayithi lehlukahlukene. I-GCIS itawucinisekisa kutsi nobe nguyiphi imisebenti yekumaketha ihambisana nemtsetfo nekutsi yentiwa ngetinchubo tekutfola imvumo ledzingekile ngaphambi kwekutfola umsebentisi i-email lecuketse umniningwane ngetinsita te-GCIS. Umsebentisi nganobe ngusiphi sikhatsi angacela kutsi i-GCIS iyekele kumetfumela tintfo letinjalo ngekusebentisa ilinki yembono (feedback) nobe i-unsubscribe.
Nanobe i-GCIS inganiketa umniningwane webasebentisi kubaphakeli betinsita lebaphatsela umniningwane, esikhatsini lesinyenti angeke yabelane ngemniningwane kumacembu esitsatfu nobe leminye imitimba yemphakatsi ngetinhloso tekuwusebentisa ngaphandle uma ngabe udzalulwa ngalesikhatsi utfolwe.
Umniningwane wemuntfu ungatfunyelwa emaveni emhlaba yi-GCIS nobe emacembu esitsatfu ngetinhloso letingenhla. Loku angeke kufake kundluliselwa emaveni ngaphandle kwemitsetfo yekuvikela idatha kufana nalena lesebentako eveni lemsebentisi. Ngekuniketa umniningwane ku-GCIS ngalewebhusayithi, umsebentisi uvumela kundluliselwa lokunjalo.
Lapho kufanele khona, umniningwane wemuntfu ungadzalulwa kubantfu bemtsetfo, imitimba yekulawula nobe letinye tinhlangano tahulumende, nobe kumacembu esitsatfu uma kunesidzingo nobe kufanele kutfotjelwe umtsetfo nobe tibopho temtimba lolawulwako nobe ticelo nobe ngetinhloso letingehla.
Kufinyelela kuMniningwane weMuntfu
Uma umniningwane wemuntfu ufakiwe kulewebhusayithi, basebentisi labafisa kubuyeketa umniningwane wabo bangenta njalo ngekucela basebentisi ilinki yembono (feedback). Basebentisi batawubese bayakhona kufinyelela kuprofayili yabo, balungise futsi nekwengeta imininingwane yabo, nobe baphume eluhlwini nobe kunini (unsubscribe). Basebentisi labanenkinga ekufinyeleleni kumaprofayili abo, nobe labangatsandza kucela ikhophi yemniningwane wabo kumele batsintse umphatsi we-web ngekusebentisa ilinki yembono (feedback). Kuto tonkhe tehlakalo i-GCIS itawuphatsa tonkhe ticelo tekufinyelela kumniningwane nobe igucule umniningwane ngekulandzela tidzingo temtsetfo letikhona.
Kute sivumelwano
Kute lokulapha lokwakha nobe lokuhlose kwacha inkontileka nobe sivumelwano phakatsi kwe-GCIS kanye nemsebenti lovakashela lewebhusayithi.
Kuvikelwa kweMfihlo yeBantfwana
I-GCIS yemukela kubaluleka kwekuvikelwa kwemfihlo yebantfwana kulomhlaba wekuchumana nge-inthanethi.
Kuncanyulwa kwebudlelwane
Lemitsetfo nemibandzela yekusetjentiswa ifaka ekhatsi bonkhe bucwepheshe nobe lobunye budlelwano phakatsi kwe-GCIS kanye nemsebentisi walewebhusayithi. Nobe ngukuphi kwehluleka kwe-GCIS kusebentisa nobe kuphocelela nobe nguliphi lilungelo nobe umbandzela walemitsetfo nemibandzela yekusetjentiswa angeke kukhiphe lelilungelo nobe umbandzela. Uma ngabe nobe nguwuphi umtsetfo nobe umbandzela wekusetjentiswa kwalewebhusayithi asisetjentiswa ngalokugcwele nobe singasebentiseki nganobe ngusiphi sizatfu, im(um)tsetfo nobe imi(um)bandzela itawuncanyulwa kulemitsetfo nemibandzela lesele. Lemitsetfo nemibandzela lesele angeke itsintseke ngekusetjentiswa nobe kungasebentiseki futsi itawuhlala isebentiseka futsi isebenta.
Kubuyeketwa kwaleMitsetfo nemiBandzela
I-GCIS inelilungelo lekugucula, kuntjintja ngalenye indlela, kwengeta nobe kukhipha etincenyeni nobe kuyo yonkhe lemitsetfo yekusetjentiswa ngato tonkhe tikhatsi. Tingucuko kulemitsetfo nemibandzela yekusetjentiswa titawucala kusebenta uma ngabe letingucuko setifakwe kulewebhusayithi. Kusibopho semsebentisi kuhlola ngato tonkhe tikhatsi lemitsetfo nemibandzela yekusetjentiswa kulewebhusayithi kubuka tingucuko kanye nekubuyeketwa. Kuchubeka kwemsebentisi kusebentisa lewebhusayithi kulandzela kufakwa kwetingucuko nobe kubuyeketwa kutatsatfwa njengesatiso sekwemukela kwemsebentisi kutfobela nekuphocelelwa ngulemitsetfo nemibandzela yekusetjentiswa, kufaka ekhatsi tingucuko nobe kubuyeketwa.
Umniningwane ngewebhusayithi kanye nemniyo
Ligama leligcwele kanye nesimo semtsetfo semniyo wewebhusayithi:
Imininingwane yekutsintsana yemniyo wewebhusayithi:
Likheli leliposi:
Likheli lendzawo:
Inombolo yelucingo: +27 12 314 2911
Inombolo yefeksi: +27 12 323 3831
Ubuyeketwe kwekugcina:
Macondzana newebhusayithi
Tsintsana natsi
Libalave lelisayithi
Imitsetfo nemibandzela
