

Sicelo sekubhaliswa njengalotfumela imphahla ngaphandle

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Lolusito luniketa lwati nemininingwane yekutsi kubhaliswa kanjani njengemuntfu lotfumela imphahla ngaphandle, KuLuphiko Lwemalingena LwaseNingizimu Afrika.

Lelifomu lekufaka sicelo kumele ligcwaliswe ngulofaka sicelo hhayi lomunye umuntfu wesitsatfu.

Ngetulu

Tinyatselo lekumele tilandzelwe

Ucelwa kutsi utsatsise kumkhombandlela wekufaka sicelo, kute usitakale kulenchubo yekutfola ilayisensi.
Kusigaba  Tinhlobo teMakhasimende,

hlola libhokisi lekuhlola laloTfumela imphahla, ngaphansi kwekubhalisa.

Kusigaba seMininingwane yaloTfumela imphahla ngaphandle, shano loku

ligama lekusebenta lebhizinisi
ligama nenombolo yesitaladi sebhizinisi
ligama nenombolo yesitezi sesakhiwo/libhilidi lapho ibhizinisi yentelwa khona
lidolobhana lapho ibhizinisi yakho imise khona
lidolobha/lidolobha lelikhulu lapho ibhizinisi yakho imise khona
ikhodi yeliphosi lelidolobha lelincane lapho ibhizinisi yakho imise khona
ngubani lotawubhala aphindze angenise imiculu kuLuphiko Lwemalingena LwaseNingizimu Afrika
kumbe nguwe lotawubhala futsi angenise lemiculu nobe kutawukhetfwa sitfunywa lesitawukwenta njalo,
shano kutsi kumbe utawutfumela imphahla eMelika ngaphansi kwesivumelwano se-AGOA.

Sigaba seLigunya lekuFaka sicelo kumele sigcwaliswe ngumuntfu  lofaka sicelo sekubhaliswa njengalotfumela imphahla ngaphandle futsi/nobe lotfumela imphahla ngaphandle we-AGOA.

ligama lalofaka sicelo nobe ligama lebhizinisi, futsi ligama lekusebenta, akumele livele kulendzima .
Lapho kubekwe khona inkhanyeti (), susa nobe ngukuphi lokungafaneli.

Esigabeni sekubeka Elubala, shano loku lokulandzelako:

tinhlamvu tekucala temagama nesibongo saloyo lofaka sicelo selayisensi
sigaba semuntfu lofaka sicelo, sibonelo, Umcondzisi, Umphatsi, Umnikati
lomuntfu lofaka sicelo kumele asayine
lilanga lekwasayinwa ngalo sicelo
indzawo lapho sicelo sasayinwa khona.

Gcwalisa lifomu lekufaka sicelo bese ulingenisa ehhovisi lelidvutane le-South African Revenue Services Customs and Excise.
Faka emakhophi angempela nobe lagcotjwe sitembu semtsetfo aloku lokulandzelako:

sitifiketi sekubhalisa ibhizinisi njengobe sakhishwa nguMabhalane wetiNkampani nobe Master weNkantolo leNkhulu etimeni tema-Trust
ema-Resolution nobe ema-consent nobe lobunye buphatsimandla nangabe kufanele
imvumo yeLitiko Letekuhweba netiMboni nangabe kufanele
i-Formulae nangabe ufaka sicelo ngaphansi kwetintfo tekubuyiselwa kwentsela 607.04.10, 607.04.10, 607.04.10 kanye na 607.04.10
Bomatisi nangabe takhamiti taseNingizimu Afrika
Emapasiphoti nangabe akusito takhamiti taseNingizimu Afrika:

Umuntfu lotimele yedvwana
Bantfu lababambisene ku-close corporation nobe ku-trust – onkhe emalunga, babambisani nobe ema-trustees
inkampani– bonkhe bacondzisi, lokufaka ekhatsi umcondzisi lophetse newetimali.



Ngetulu

Imitsetfo lesebentako

Customs and Excise Act, 1964  

Ngetulu

Emazinga ekusebenta nesikhatsi

Kute sikhatsi lesincunyelwe kusetjentwa kwalesicelo.

Ngetulu

Tindleko

Lolusito lwamahhala.

Ngetulu

Emafomu lagcwaliswako



Application for Registration / Licensing of Customs and Excise Clients, DA 185
Registration Client Type 4A2 - Exporter, DA 185.4A2

Ngetulu

Imininingwane yekutsintsana


