
Kushada ngaphasi kwemtsetfo wesintfu
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

I-Customary Marriages Act  waba ngumtsetfo mhlaka-15 Lweti-2000. Nangabe bewusemshadweni wesintfu lowemukelekile ngaphambi kwalolusuku, umshado wakho wemukelwa ngaphansi kwalomtsetfo lomusha. Nangabe indvodza seyivele inebafati labangetulu kwamunye, yonkhe leyo mishado yemukelwa ngaphansi kwalomtsetfo lomusha. Lomtsetfo uphindze wemukele imishado yesintfu lekungenwe kuyo ngemuva kwalolusuku futsi ubeka imitsetfo yekutsi labantfu labashada ngesintfu kumele balandzelane ngalokufanele kute kutsi imishado yabo yemukeleke.

Umshado wesintfu wemukelwa nangabe bantfu labashada ngesintfu bahlangabetene naletidzingo letilandzelako:

Bobabili laba labashadako kumele babe ngetulu kweminyaka lelishumi nesiphohlongo, budzala.
Bobabili laba labashadako kumele bavume kushada ngesintfu.
Kumele kucociswane, kuvunyelwane ngalomshado, ugujwe futsi wentiwe ngesintfu.
Kulobola akusiso sidzingo lesifanele kute kutsi umshado wesintfu wemukelwe.

Caphela kutsi lemishado beyiloku yemukelwa ngemtsetfo wesintfu.

Ngingawubhalisa nini umshado wami?

Nangabe bewushade ngaphansi kwemtsetfo wesintfu ngaphambi kwamhlaka-15 Lweti-2000, umshado wakho kumele ubhalise kuLitiko Letasekhaya. Nangabe washada ngemuva kwekushaywa kwalomtsetfo, kumele ubhalise umshado wakho kungakapheli tinyanga letintsatfu ngemuva kwekushada.

Imishado yesintfu Nemishado Yekuhlanganyela Imphahla

Yonkhe imishado lekungenwe kuyo ngemuva kwekucala kusebenta Kwalomtsetfo, yimishado yekuhlanganyela imphahla. Loku kusho kutsi indvodza nemfati banesabelo lesilinganako semphahla nemali futsi kusho kutsi babelana tonkhe tikweleti. Ngabe labashadako bafuna kutsi umshado wabo ungabi wekuhlanganyela imphahla batawenta ikontileka, i-ante-nuptial contract ngaphambi kwekutsi bashade. Nangabe bafuna kuntjintja ngemuva sebashadile, batawufaka sicele Enkantolo Lephakeme.

Ngaphansi- Customary Marriages Act  umfati unelilungelo nesigaba lesilinganako nesendvodza, kuncuma kutsi kutawentiwani ngemphahla. Umfati loshadwe ngesintfu manje unawo emandla ekwenta ikontileka ngaphandle kwelusito lwendvodza yakhe.

Kutawentekani nangabe indvodza yami ifuna kushada lomunye umfati?

Indvodza kumele yente sivumelwano lesibhaliwe/ikontileka lechazako kutsi kutawentekani emphahleni futsi lendvodza kumele ifake sicelo enkantolo kutsi yemukele lekontileka lebhaliwe. Inkantolo kumele yente siciniseko sekutsi yonkhe imphahla yabo bonkhe labomake ivikelekile.

Kutawentekani nangabe sifuna kuphindze sishade ngesilumbi ngemuva sesishade ngaphansi kwemtsetfo wesintfu?

Nangabe indvodza yakho ite labanye bafati, ungashada ngaphansi kwemtsetfo wesilumbi newesintfu futsi. Nobe kunjalo, kute lomunye wenu lotawuphindze ashade ngaphansi kwemtsetfo wesilumbi nalomunye umuntfu uma niseseshadane ngaphansi kwemtsetfo Wesilumbi.

Ngetulu

Tinyatselo lekumele tilandzelwe

Indvodza nobe umfati angawubhalisa umshado kuLitiko Letasekhaya. Kwelulekwa kutsi bobabili, indvodza nemfati bete kanye kanye batewubhalisa lomshado kute kubhalisa kusheshe. Nobe kunjalo, nangabe lona lomunye umlingani uyala, ungabhalisa uwedvwana futsi ute nebufakazi lobudzingekako.
Wota namatisi wakho futsi ugcwalise-Form A: Application for registration/enquiry into existence of customary marriage  futsi lelikudzinga unikete lemininingwane lelandzelako:

tinombolo tamatisi, emagama netinsuku tekutalwa tabobabili, indvodza nemfati
emagama ebatali babobabili, indvodza nemfati kanye neligama lemholi nobe baholi bendzabuko
imininingwane yesivumelwano selibolo, kanye
nebantfu lababili labawubona lomshado 
incwadzi nobe i-afidavithi levela kumholi wendzabuko.



Lelifomu kumele licinisekiswe futsi lisayinwe embikwe:

sisebenti lesibhalisako, nobe
umuntfu lokhetsiwe, lokhetfwe, nguMcondzisi-Jikelele kwenta lomsebenti ngekulandzela lomtsetfo.



Lesicelo kumele singeniswe kusisebenti lesibhalisako nobe umuntfu lokhetsiwe lekumele akunike bufakazi lobukhombisa kutsi usifakile sicelo sakho nga-Form B: Acknowledgement of receipt of application for registration of customary marriage .
Sisebenti lesibhalisako nobe loyo muntfu lokhetsiwe utawendlulisela lelifomu ehhovisi Lelitiko lelidvute lesigodzi nobe sifundza kutsi lifakwe kurejista yebantfu.
Utawunikwa Sitifiketi sekubhalisa nobe-Form C: Customary marriage certificate .
Gcina lesitifiketi endzaweni lephephile ngobe sibalulekile.

Ngetulu

Imitsetfo lesebentako



The Recognition of Customary Marriages Act, 1998  and related regulations  kanye nemitsetfotimiso lehlobene
Amended by the Judicial Matters Second Amendment Act, 2001  

Ngetulu

Emazinga ekusebenta nesikhatsi

Sitifiketi lesifinyetiwe sikhishwa masinyane.
Sitifiketi lesingakafinyetwa sitsatsa emaviki lasitfupha kuya kulasiphohlongo.
Sisebenti lesibhalisako sitawukwatisa nangabe siyala kubhalisa umshado wakho wsintfu njengobe kubekiwe, sitawubeka tizatfu tekwala.

Ngetulu

Tindleko

Letimali letilandzelako tibhadalwa KuLitiko Letasekhaya:

Sitifiketi semshado lesiduphlikhethiwe: R11
Kufuna nekukhicita kabusha irejista yemshado wesintfu nanobe ngumuphi umculu lowelekelelako macondzana nerejista (Ngaphandle nangabe ufunelwa tinhloso temtsetfo tikhungo Tahulumende, kutfolakala mahhala: R53
Kugcwalisa sicashunwa kuregista yemshado wesintfu: R53
Indvodza nemfati babhadala imali lenganga-R11 kumuntfu lokhetsiwe macondzana nesicelo sekubhalisa umshado wesintfu lesifakwe kumuntfu lokhetsiwe.


Macondzana nekubuta imininingwane lebanti ngetindleko letibandzakanyekako, ucelwa kutsi utsintse emahhovisi Elitiko Letasekhaya 

Ngetulu

Emafomu lagcwaliswako

Emafomu ayatfolakala kuLitiko Letasekhaya

Application for registration/enquiry into existence of customary marriage 
Acknowledgement of receipt of application for registration of customary marriage 
Customary marriage certificate 
Application for the consent of a commissioner of child welfare 

Caphela: Lamafomu akatfolakali ku-website. Ucelwa kutsi utsintse lihhovisi lakho lelitiko lelidvute.

Ngetulu

Imininingwane yekutsintsana


