

Sicelo sekubhalisa njengasosayensi we-forensic

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Labafuna kubhaliswa njengabososayensi bemvelo kudzingeke babhalise ku-South African Council for Natural Scientific Professions . LoMkhandlu wetama kuphakamisa:

utfutfukise umsebenti wesayensi yemvelo eNingizimu Afrika
ulawule emazinga ekusebenta ekutiphatsa kweTingcweti teSayensi yeMvelo, Candidate Natural Scientists and/or Certificated Natural Scientists
balandzelela emazinga emfundvo nekucecesha kutesayensi yemvelo nekwatisa imfundvo nekucecesha lesandvulelo sekubhaliswa ngekwe-Academy of Science of South Africa Act, 2001.

Bantfu labangakabhaliswa angeke bawente umsebenti webantfu lababhalisile.

Kungani kumele ubhalise?

kute wente umsebenti wetingcweti/webungcweti
kute usebentise ligama lesicu lelisemtsetfweni 'sosayensi yemvelo' nobe ufake sifinyeto seligama lesimisiwe ngemuva kweligama lakho 
kusebenta esimeni se-consultancy
kujabulela sigaba sebungcweti nekutibandzakanya kutinzuzo letiniketwa tikhungo tetimali
kujabulela kusekelwa ngulomkhandlu nekucinisekiswa lokungakhetsi kwelikhono lakho
kuvikela nekucinisa umsebenti webungcweti.

Tidzingeko tekubhalisa.

Kute ufaneleke kubhalisa kumkhakha wesayensi ye-Forensic, kumele kuhlangatjetwane naletidzingeko letilandzelako:

nanobe ngubani lofuna kubhaliswa njengaSosayensi ye-forensic kulomkhakha kumele abe ne- B.Sc, B.Sc. Honours nobe i-B.Tech. digri yeminyaka lemine.
ticu letinjalo kumele tifake ekhatsi lokungenani sinye sifundvo, kulomkhakha wekusebenta lohlelwe kuShejuli I we-Natural Scientific Professions Act of 2003, kumele:

sifundvwe ngebubanti nebudze lobujulile kuyo yonkhe leminyaka lemine, futsi
kumele simiselwe kulokungenani emazingeni lamabili lafanele, lizinga 1-tifundvo letisisekelo tesayensi yemvelo I-physics, chemistry, imetamatiki futsi/nobe ibhayoloji.
lokungenani-50 % waletifundvo kuloluhlelo kumele tichazwe njengetifundvo yetesayensi yemvelo. 


Kuceceshwa lokwengetiwe

Kumele ukhone kuniketa bufakazi bekuceceshelwa iSayensi ye-forensic nobe kuPhenya sibonelo, Kuhlola iMiculu, kuPhenya ngeMlilo, luphenyo lwe-Tool Mark, kuPhenya ngekushushisa, tinchubo temtsetfo nenkantolo, bofakazi labatingcweti, nome letinye tifundvo letimfisha letigunyatiwe.
Kumele uma nelirekhodi lelimsulwa lemsebenti lohambelana nesayensi ye-forensic nelucwaningo. Lekumele kwatiwe lokubalulekile kulosebenta ngesayensi ye-forensic kufaka ekhatsi:

tinhlelo tetifundvo te-forensic: kubalulekile kutsi sosayensi we-forensic loceceshwako utfutfukisa kuvisisa tindzima telwati lolubalulekile kuSayensi ye-forensic futsi atfole emakhono nebukadzebona ekusebentiseni imicondvo lebalulekile ye-forensic
kwati kucatulula tinkinga
bufakazi basenkantolo
singeniso kutemtsetfo
quality assurance 
tindlela tekutiphatsa
kusebenta ngebungcweti
kubona bufakazi, kucokelela nekusebenta 
emakhono ekusombulula tinkinga ngekwesayensi nangekwaselebholathri
kusebentisa isayensi nenchubo yemtsetfo
emachinga wkuphenya ngete-forensic
kuphenya lapho kwenteke khona bugebengu
imicondvo yebufakazi lobubonakalako
i-chemistry yekuhlatiya netindlela temathulusi tekuhlatiya
kuhlatiywa kwetidzakamiva, chemical toxicology, microscopy, nalokunye
ibhayoloji ye-forensic


Bukadzebona

Tibhamu:

kuhlolwa kwetilimato netinhlavu nobe umsizi
kubona kuchumana kwetilimato nebugebengu lobentiwe, kuya lapho kwentiwe khona bugebengu, kuhlola bufakazi be-forensic.

Kuphenya ngengoti:

Kusitwa ngebucwepheshe ekuphenyeni ngetingoti temgwaco, kuhlanganisa tigigaba letiholele ekushayisaneni, kuhlolisisa lokubanti kwetincenye temoto, lwati lwebucwepheshe be- automotive. 
Kuphenya ngemlilo.
Kufundza ngemiculu yemibuto – kubona indlela yekubhala kwesandla.
Kukhulisa indzawo nekutfola bufakazi.
Kukhulisa bumcoka bebufakazi.
Kubhala ngekwesayensi.
Lucwaningo loluhambisana nete-forensic.
Bukadzebona bekusebenta elabholathri.
Luhlatiyo lolumiselwe kubhayoloji naku-chemistry-based.
Kuya lapho kwentiwe bugebengu khona, ngesigaba sembonisi.
Umsebenti wekuba ngumlandzeleli elabholathri, ahlola tintfo letitsintsekako ebugebengwini.
Luhlatiyo –ibhayoloji, -chemistry, tidzakamiva ne-toxicology.
Bufakzi besayensi lobungakapheleli enkantolo yemtsetfo kwesekela kushushisa none kuvikela eluphenyweni lwebugebengu.
Umsebenti wekutsebula titfombe .


Imikhakha yekubhalisa ilandzela ngalendlela:

Professional Natural Scientist 
Candidate Natural Scientist 
Certificated National Scientist 

Ngetulu

Tinyatselo lekumele tilandzelwe

Gcwalisa lifomu lekufaka sicelo lelitfolakala ku-South African Council for Natural Scientific Professions .
Lesicelo kumele sihambisane nemali yekubhalisa lencunyiwe.
Umkhandlu utakubhalisa ukhiphe sitifiketi sekubhaliswa nangabe uyenetiseka unetidzingo temfundvo lephakeme lefanele nebukadzebona njengobe buncunywe nguMkhandlu

Ngetulu

Imitsetfo lesebentako



Academy of Science of South Africa Act, 2001 
Natural Scientific Professions Act, 2003 
Constitution of the Republic of South Africa, 1996 
Mental Health Care Act, 2002 

Ngetulu

Emazinga ekusebenta nesikhatsi

Kubhaliswa kungatsatsa emaviki langu-6 kuya kulangu-8 ngekuya kwekutsi yonkhe imiculu lefunekako ingenisiwe.
Libandla lengcocoluhlolo lebantfu lokungenani lamabili labakhetfwe yi- SACNASP Professional Advisory Committee  lefanele, bente ingcongcoluhlolo nawe.
Kutawuhlolwa sicelo sakho yi-PAC lefanele, levunywe yaphasiswa yi- Registration Committee of SACNASP nekucinisekiswa nguMkhandlu lophelele.
Imiphumela yaloluhlolo angeke yatiswe kute kube ngemuva kwemhlangano weMkhandlu.

UMkhandlu ungala kubhalisa lofaka sicelo:


nangabe, ngemuva kwekucala kusebenta kweMtsetfosisekelo waseNingizimu Afrika, 1996 , lofaka sicelo bekalahlwe licala, nobe kuseRiphabhuliki nobe kulenye indzawo, wanikwa sigwebo lesingetulu kwetinyanga letintsantfu, nobe wahlawuliswa lokulingana leto tinyanga
nangabe lofaka sicelo uncunyelwe yiNkantolo lePhakeme njengemuntfu longaphili engcondvweni, nobe uvalelwe-Mental Health Act, 2002  
kuphela-nje nangabe kubhaliswa kwalofaka sicelo kulengisiwe njengemphumela wekujeziswa lanikwe kona, ngaphansi kwaloMtsetfo
nangabe lofaka sicelo ukhishiwe ehhovisi le-trust ngetizatfu tekutiphatsa kabi
nangabe lofaka sicelo ungumuntfu longakhoni kukhokhela netikweleti, lowangena etikweletini ngekunakekeli kwakhe nobe kungakhoni kwenta umsebenti longaphansi kwalelicembu lalifakela sicelo

Umkhandlu utawukwatisa ngekukubhalela nangabe sicelo sakho saliwe/asikemukelwa
Ungacela shwele kulomkhandlu ngesincumo sawo angakapheli emalanga langu-30.
Kumele ufake sicelo kuloMkhandlu sekuvusetela kubhaliswa kwakho, lokungenani tinyanga letintsatfu ngaphambi kwekutsi kubhaliswa kwakho kuphelele sikhatsi.

Ngetulu

Tindleko

Registration fees including Vat:

Professional Natural Scientist: R665 per field of practice
Candidate Natural Scientist: R365 per field of practice
Certificate Natural Scientist: R430 per field of practice
Upgrading of registration status: R665 per field of practice

Annual fees including Vat:

Professional Natural Scientist: R600 per field of practice
Candidate Natural Scientist: R240 per field of practice
Certificate Natural Scientist: R385 per field of practice
Pensioner : R130



Kubhanga nge-elekhthronikhi nekubhanga ngco: uyacelwa kutsi usebentise ticalo temagama akho nesibongo kute sitfola kukhokhela kwakho kusitatimende setfu sasebhange bese usitfumelela ngencwadzigezi bufakazi bekutsi ukhokhile kanye nelikhasi lekucala lelifomu lakho lekufaka sicelo ku: 841 1057.

Imininingwane yekubhanga
Lozuzako: SACNASP
Bank: Nedbank
Branch: Silverton
Branch code: 164445
Account no: 1644292289

Ngetulu

Emafomu lagcwaliswako



Application for Professional Registration 

Ngetulu

Imininingwane yekutsintsana


