


Lusito lwalabasesimeni lesibucayi


Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana



Inchazelo

Lusito letenhlalakahle lwalabasesimeni lesibucayi kuniketwa kwelusito lwesikhashana lwebantfu labanesidzingo loluhlose bantfu labanesidzingo lesikhulu ngendlela yekwekutsi bayehluleka kuhlangabetana netidzingo letisisekelo temindeni yabo.

Ngubani longatfola lusito lwekuba sesimeni lesibucayi?

Ungatfola lusito lwekuba sesimeni lesibucayi kuhulumende uma usesimeni lesibucayi.

Simo lesibucayi singabakhona ngenca yekutsi:

Udzinga lusito ngesikhatsi usesemele hulumende asebente selekelelo sebantfwana
Uvelelwe tinkinga letibucayi nobe umonakalo, njengekushelwa yindlu
Awukafaneleki kutfola selekelelo, futsi usesimeni lesesabisako
Awukwati kusebenta ngobe awuphili kahle engcondvweni – loku kusho kutsi sikhatsi lesingaphansi kwetinyanga letisitfupha
Awukhoni kutfola sondlo kulolomunye umtali wemntfwana/bantfwana
Lokunguyena ondla likhaya ushonile
Lowondla likhaya uvalelwe ejele kwesikhashana 
Utsikametwe ngumonakalo,kepha indzawo lohlala kuyo isengakamenyetelwa njengaleyo levelelwe ngumonakalo.

Yini loyitfolako?

Lusito Lwalabasesimeni Lesibucayi lungaba ngemaphasela ekudla nobe ivawucha yekutsenga kudla. Letinye tifundza tiniketa lolusito ngesimo semali. Lusito lwalabasesimeni Lesibucayi luniketwa kwesikhashana kuphela – kuvamise kuba tinyanga letintsatfu, ngalesinye sikhatsi tinyanga letisitfupha.

Ngetulu

Tinyatselo lekumele tilandzelwe

Faka sicelo selusito lwalabasesimeni lesibucayi ehhovi leTekutfutfukiswa kweteNhlalakahle lelisedvute nawe.
Ngenisa lifomu lakho kanye nalemiculu lelandzelako:

Matisi wakho lonetinombolo letingu-13 lonemagabelo netitifiketi tekutalwa tebantfwana bakho.
Lemiculu lelandzelako itawucelwa kulabafaka ticelo lapho matisi kanye/nobe sitifiketi sekutalwa kungekho:

i-afidavithi lekhishwe yi-Justice of the Peace. I-afidavithi kumele icukatse umshwana lokhombisa kwekutsi kuniketwa kwemniningwane longesilo liciniso longakapheleli kutawuholela ekushushisweni ngekulandzelwa kweSigaba 21 seMtsetfo Welusito Lwetenhlalakahle 
isitatimende lesifungelwe ngumuntfu lohloniphekile lekati lomuntfu lofaka sicelo kanye nemntfwana wakho. Lesitatimende singaphuma kukhansela, kumholi wendzabuko, kusisebenti setenhlalakahle nobe kumfundisi wetenkholo
bufakazi bekutsi sitifiketi sekutalwa nobe matisi siceliwe kuLitiko Letasekhaya
lapho kufanele khona, matisi wesikhashane lokhishwe Litiko Letasekhaya
sitifiketi sekubhabhatiswa
likhadi lasemtfolamphilo 
iriphoti yasesikolweni.

Khumbula: Kute sicelo lesitawusetjentwa ngaphandle kwesitatimende lesifungelwe/i-afidavithi.
Nangabe ute matisi netitifiketi sekutalwa, i-afidavithi levela esiteshini semaphoyisa, esikhulwini, kukhansela nobe kumfundisi ingaba bufakazi lobenele.


Khombisa bufakazi bekutsi:

ufake sicelo seselekelelo
ube nesimo lesiphutfumako 
wetamile kutfola sondlo
ute lolunye lusito
ushadile, wente sehlukaniso semshado, nobe awukashadi
ute imali lengenako
ukhubateke kwesikhashana.


Ngetulu

Imitsetfo lesebentako



Social Assistance Act, 2004  

Ngetulu

Emazinga ekusebenta nesikhatsi

Sicelo sakho silungiswa ngekushesha.
Nangabe sewufake sicelo sakho, sitawuhlolwa kutsi siyafaneleka yini nesidzingo sakho sangempela selusito.
Nanobe ute yonkhe lemiculu, utawulitfola liphasela lakho lekudla, ivosha, yenyanga yekucala ngaphandle kwayo.
Khumbula kuyisa yonkhe imiculu esikhulwini ngenyanga yesibili uma ukhokhelwa. Uma ungenti njalo, kungenta ungalitfoli liphasela lakho lekudla, ivosha nome imali ngenyanga yesitsatfu.
Uma ngabe kute tingucuko kulesimo sakho ngemuva kwekutfola selekelelo tinyanga letintsatfu, ungafaka sicelo sekwelulelwa selekelelo sakho tinyanga letintsatfu futsi.

Ngetulu

Tindleko

Lolusito lwamahhala.

Ngetulu

Emafomu lagcwaliswako

Ucelwa kutsi utsintse lihhovisi lakho lelitiko lelidvute.

Ngetulu

Imininingwane yekutsintsana


