Tinsita tebantfu beNingizimu Afrika lababoshiwe (kulamanye emave)
Siyanakekela Siwela lapha Siyasebentela
Tinsita tebantfu
Tinsita tetinhlangano
Tinsita tebantfu bekuhamba
Khetsa lulwimi
Sicelo sekwatisa kufa
Kufaka emtsetfweni imiculu ngekwemtsetfo legalisin
Tinsita tebantfu beNingizimu Afrika lababoshiwe ku
Sicelo sesitifiketi sebumsulwa betingcivito teminw
Tintfo tekukhetsa kuto
Ngeta kulokutsandzako
Libeke njengelikhasi lekhaya
Macondzana newebhusayithi
Tsintsana natsi
Libalave lelisayithi
Ekhaya
Tinsita tebantfu
Tinsita tangaphandle
Tinsita tebantfu beNingizimu Afrika lababoshiwe ku
Takhamiti taseNingizimu Afrika letiboshwe kumave angaphandle
Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana
Inchazelo
Ngaphansi kweSivumelwano saseViena ngeBudlelwane bebuNcusa - emazinga lamukelekile labekiwe kuwo onkhe emave, bantfu lababoshwe ngaphandle kwelive labo kufanele bakhone kufinyelela kulona lemele buncusa. Takhamuti taseNingizimu Afrika kulesimo kufanele ticele ngekuphutfuma kutiphatsimandla kutsi tibavumele kuchumana nalona Lomele iNingizimu Afrika kulelo live. Nobe lokungenani, lomunye umuntfu angachumana nalona Lomele iNingizimu Afrika kulelo live nobe ligatja lemisebenti yebuncusa kuLiTiko leTindzaba taNgaphandle ePitoli, etinyatselweni tabo.
Nguyiphi imisebenti leniketwa Tisebenti tendlu yemancusa kuTakhamuti taseNingizimu Afrika letiboshwe kulamanye emave?
Tisebenti tendlu yemancusa:
kusungula kuchumana nalona loboshiwe masinyane ngemuva kwekucinisekisa kutsi lomutfu usakhamuti saseNingizimu Afrika. Loku kwenta kutsi Takhamuti taseNingizimu Afrika letiboshiwe, letigcinwe nobe tihleli ejele ngaphansi kwemtsetfo welive langaphandle kutsi bayavisisa emalungelo abo kanye netinsita letiniketwa yiHulumende waseNingizimu Afrika. Ngekuya ngetimo letitsite, kuchumana kutawuba ngemlomo, ngembhalo, ngelucingo nobe ngetindlela letifanelekile.
kuniketa imininingwane lejwayelekile ngenchubo yetemtsetfo kulive lapho aboshwe khona. Imininingwane ingafaka phakatsi; tincukaca telibhodi leluncedvo ngetemtsetfo (uma likhona) kanye nekuchutjwa kwelicala, luhlu lwebammeli (akukho tincomo letingentiwa ngemmeli lotsite), tinchubo tekugcinwa ejele, ibheyili kanye nekufaka sicelo sekubuyeketwa kwelicala kute lona loboshiwe kutsi avisise emalungelo abo kanye netinchubo letikhona.
kugcina kuchumana emkhatsini waleTakhamiti taseNingizimu Afrika letiboshwe kumave angaphandle ngalesikhatsi tihlonipha imitsetfo netinchubomgomo talelive lapho tiboshwe khona. 
kuvakasha ejele. Lamahlandla ekuvakasha ejele kuncike kulenchubomgomo lekhona nyalo, indzawo, lisiko kanye nemitsetfo yalelive lelibophe lesakhamiti, kanye nesimo lesibonakalako sekuvikeleka kulelelive kanye nelijele.
kuchumana nemndeni nobe bangani - kuphela uma ticelwe ngulona loboshiwe ngencwadzi. Akukho kuchumana lokutawentiwa, nobe umniningwane lotawuniketwa nobe ngubani ngaphandle kwesivumelwano lesibhalwe phansi nguleSakhamiti saseNingizimu Afrika lobanjiwe nobe losejele.
kuchuba lokutfunyelwa kwemali levela kumndeni nobe bangani eNingizimu Afrika iya kulona loboshiwe - ngekuhambisana nemtsetfo kanye netinchubomgomo waHulumende waseNingizimu Afrika kanye nalelive lelibophe lesakhamuti. Kuvunyelwa lokujwayelekile kuveta kutsi imali letfunyelwako lesuka eNingizimu Afrika yetintfo tekugeza, kudla kanye netintfo temuntfu (hhayi tindleko tetemtsetfo) akukafanele tidlule ku-R2 000 (tinkhulungwane letimbili temarandi) ngenyanga. Lemali angeke ibalwe kulenyanga lelandzelakao. Chumana neligatja lemisebenti yebuncusa kute utfole luncedvo.
kucinisekisa kutsi tinkhinga ngetemphilo tiyavetwa kubaphatsi belijele.
kuchuba kutfunyelwa kanye nekutfulwa kwetincwadzi, imitsi netintfo tekufundza (ngemuva kwesigwebo) kusuka kumndeni kanye nebangani eNingizimu Afrika. Loluncedvo luhambisana nekuvunyelwa kanye netindleko letivelako kuLiTiko leTindzaba taNgaphandle kanye nemitsetfo kanye netinchubomgomo kulelive lapho aboshwe khona. Letindleko tiyantjintja ngaso sonkhe sikhatsi.
Uyacelwa kutsi ucaphele:
LiTiko leTindzaba taNgaphandle naLaba labamele iNingizimu Afrika ngesheya benta yonkhe imitamo kucinisekisa kutsi imali, tincwadzi, tintfo tekufundza nemitsi kuyatfunyelwa ngaphandle kwekubambeleleka. Kodvwa, tintfo letibalulekile tekusebenta kwalendlu yebuncusa, Khomishana Lomkhulu nobe buncusa kuhamba embili. Timo tendzawo kulelive nato tingadlala indzima.
Tisebenti tendlu yemancusa angeke tinikete letinsita letilandzelako kuTakhamuti taseNingizimu Afrika letibanjiwe:
kuphenya nobe kungenelela kunchubo yasenkhantolo nobe inchubo yetemtsetfo kutfola nobe kuniketa teluleko temtsetfo kuhlela kukhishwa ejele nobe ibheyili kuya etindzaweni letiyingoti nobe emajele layingoti kuphenya licala kutfola kuphatfwa lokuncono ejele kudlula loku lokuniketwa letiboshwa takulelo live - ngaphandle nangabe imitsetfo yamhlabuhlangene lebekiwe yekuphatfwa kwetiboshwa ingasetjentiswa kuyalela tihlobo nobe bangani kutsi batfumele imali tikhokhele tindleko telicala, tekulashwa nobe naletinye kutfola indzawo yekuhlala, umsebenti, ema-visa nobe timvumo tekuhlala kuchuba umsebenti lowentiwe ma-ejenti elukhenkhetfo, tinkhapani tasemoyeni, emabhange nobe tinkhapani tekubolekisa ngetitfutsi kuncedza ngalokusemtsetfweni takhamiti letinebuve lobubili kulelive lebuve babo besibili kukhokhela tindleko tekulungiswa, intalasipoti, umngcwabo nobe kushiswa kwesidvumbu salesakhamiti saseNingizimu Afrika lesishonile.
Ngetulu
Tinyatselo lekumele tilandzelwe
Ngetulu
Imitsetfo lesebentako
Ngetulu
Emazinga ekusebenta nesikhatsi
Emazinga ekusebenta nesikhatsi ancunya ngulelo nalelo cala ngekuhluka kwalo kantsi futsi kuncike kutimo kulelive lapho aboshwe khona.
Ngetulu
Tindleko
LiTiko leTindzaba taNgaphandle lincuma tindleko lapho kufaneleke khona, ngekuya ngaletinsita letiniketwako.
Ngetulu
Emafomu lagcwaliswako
Ngetulu
Imininingwane yekutsintsana
Sifundza:
Lidolobhakati/lidolobha
Lucingo:
Ifeksi:
Likheli lendzawo:
Likheli leliposi:
Ubuyeketwe kwekugcina:
Tihlanganisi letihlobene
LiTiko leTangaphandle
Macondzana newebhusayithi
Tsintsana natsi
Libalave lelisayithi
Imitsetfo nemibandzela
