

Imvomo yekusisa nekuhociswa kwemvumo yekusisa umntfwana ngumtali nobe umnakekeli wemntfwana

Inchazelo
Tinyatselo lekumele tilandzelwe
Imitsetfo lesebentako
Emazinga ekusebenta nesikhatsi
Tindleko
Emafomu lagcwaliswako
Imininingwane yekutsintsana

Inchazelo

Imvumo, yimvumo lebhaliwe leniketwa umtali lofuna kusiselwa umntfwana. Imvumo inganiketwa batali, ngumanekekeli wemntfwana nobe umntfwan. Umntfwana anganiketa imvumo yeklusisa nangabe uneminyaka lengu-10 npobe ngetulu budzala. Ngekungemeli kubukelwa kwanobe ngumuphi lomunye umtsetfo, umtali wemntfwana llonikete imvumo macondzana nekusiswa kwemntfwana wakhe unelilungelo lekuhocisa imvumo lenjanlo angakapheli emalanga langu-60 ngekuva kwekuniketa imvumo. Inkantolo yebantfwana angeke yente umyalelo wekusisa kungakapheli emalanga langu-60.

Timo letingakavumeleki kuniketa imvumo yekusisa

Batali bemntfwana bashonile futsi kute umnakekeli lokhetsiwe kutsi utawubona umntfwana.
Umtali

Akekho esimeni sekutsi anganiketa imvumo yakhe ngesizatfu sekugula kwengcondvo;
Ulahle umntfwana futsi akwatiwa lapho akhona;
Uhlukubete umntfwana ngekwemtimba, ngekwemiva nobe ngekwelicansi, uphetse kabi umntfwana nobe uyamhlukubeta;
Welekelele ekubeni umntfwana asetjentiswe kulokubi, atfunjwe, asetjentiswe kabi ngetemacansi, nobe usite lomntfwana ente tintfo letikhombisa kulahlekelwa similo;
Ugodla imvumo yakhe ngalokungafaneli nobe ngaphandle kwetizatfu;
Wemntfwana lotelwe ngaphandle kwemshado wehlulekile kutatisa njengababe walomntfwana nobe, ngaphandle kwetizatfu letibonakalako wehlulekile kwenta umsebenti wakhe macondzana nalomntfwana, njengemtali;
Ngubabe wemntfwana lowatalwa ngaphandle kwemshado futsi umntfwana wakhulelwa ngebudlelwane lapho khona make walomntfwana naye ungumntfwana walobabe.
Ungubabe wemntfwana lowatalwa ngaphandle kwemshado, futsi 

Walahlwa licala lekudlwengula nobe kulimata lomake walomntfwana;nobe
Bekaphenywa, yinkantolo yebantfwana ngekulandzela tinsolo talomake wamntfwana, lekutfolakala kutsi wadlwengula nobe walimata lomake walomntfwana: kuphela-nje nangabe kucutjungulwa lokunjalo angeke kufake ekhatsi kulahlwa licala lekudlwengula nobe kulimata; nobe

Wemntfwana lotelwe ngaphandle kwemshado wehluleka kuphakama akapheli emalanga langu-14, macondzana nesatiso lanikwe sona ngalokumiswe ngaphansi.


Satiso semvumo yekusisa

Nangabe munye kuphela umtali lonikete imvumo, futsi lolomunye umtali akekho, ekubeni anganiketa imvumo nobe akudzingeki kutsi kutsi anikete imvumo, nkomishani utawucinisekisa imvumo lenjalo bese futsi uniketa lolomunye umtali satiso angakendluli emalanga langu-14. lesatiso satisa lolomunye umtali kutsi kuniketwe imvumo futsi kumniketa litfuba

Lekutsi naye anikete nobe agodle lemvumo; nobe
Anikete tizatfu tekutsi kungani imvumo yakhe ingatfolakali nobe kungahanjiswani nayo nobe
Afake sicelo sekusisa lomntfwana nangabe angubabe wemvelo wemntfwana futsi lomntfwana watalwa ngaphandle kwemshado.

Nangabe make walomntfwana lowatalwa ngaphandle kwemshado unikete imvume ekuchibiyelweni kwemininingwane yekubhalisa kutalwa kwemntfwana wakhe, babe walomntfwana utawatiswa. Kumele kutsi ente tichibiyelo letifanele angakapheli emalanga langu-14 atfole lesatiso.
Nangabe make walomntfwana akaniketi imvumo yekuchibiyelwa kwemininingwane yekubhalisa kutalwa kwemntfwana, umuntfu lofuna kutatisa njengababe walomntfwana kumele afake sicelo enkantolo yebantfwana lefanele, atfole umyalelo wekufunga locinisekisa kutsi ungubabe walomntfwana nekutsi tidzingo temvumo talomake atidzingeki.
satise sababe wemvelo wemntfamna lotelwe ngaphandle kwemshado sidzingeka kuphela nangabe

lobabe uvumile, wabhala phansi, kutsi ungubabe walomntfwana; kantsi futsi nanangabe ufake imininingwane yakhe ekubhalisweni kwekutalwa kwalomntfwana nekucinisekisa ngaso sonkhe sikhatsi kutsi lemininingwane iliciniso; nobe
lomake walomntfwana ngesisikhatsi sekuniketa imvumo,

wacinisekisa, ngekubhala phansi, lobabe walomntfwana uvumile kutsi ungubabe walomntfwana; futsi
watisile ngekutatisa kwakhe nekutsi ukuphi; nobe

sisebenti setenhlalakahle singenisa umbiko kunkhomishani locinisekise imvumo yamake wemntfwana, locinisekisa kutsi babe walomntfwana ungubani nekutsi ukuphi, nobe enkantolo yebantfwana lapho kufakwe khona sicelo sekusisa umntfwana. lombiko kumele ungeniswe angakapheli emalanga langu-60 ngemuva kwekutsi make anikete imvumo yakhe, nobe kuliphi lizinga ngaphambi kwekutsi umyalelo wekusisa uniketwe enkantolo yebantfwana.


Umtali lonikete imvumo futsi lofisa kucisha imvumo yalolomunye umtali kumele atise nkomishane ngemuva kwekutsi acinisekise imvumo yakhe.

Nangabe ufuna imininingwane leyengetiwe, yani ku-website y eLitiko Letebulungiswa Nekutfutfukiswa Kwemtsetfosisekelo.



Top

Tinyatselo lekumele tilandzelwe

Kuniketa imvumo

Nangabe ungumtali nobe umnakekeli walomntfwana, gcwalisa-Form 12, Consent by parent or guardian to tie adoption of a child ; futsi nangabe ungulomntfwa , gcwalisa-Form 13, Consent by child to adoption .
Imvumo kumele iniketwe ngekubhala phansi. Nangabe iniketwa eNingizimu Afrika, lomumntfu nobe bantfu labaniketa imvumo kumele ebayisayine embikwa nkomishani wetenhlalakahle yemntfwana, lotawubese ucinisekisa lemvumo.
Imvumo leniketwa ngaphandle kweNingizimu Afrika kumele isayinwe futsi icinisekiswe sisebenti selihhovisi lelincusa laseNingizimu Afrika nobe imishini, nobe lijaji, mantji, sisebenti sekuthula nobe sisebenti semphakatsi lalelo live lelitsintsekako.
Nobe-nje imvumo kumele ibe nemagama alabatali labasiselwako, inkantolo yebantfwana ingayemukela imvumo yebatali bemntfwana nobe lonakekela umntfwana, lengenamagama nobe leminye imininingwane yalabatali labasiselwako nangabe iyenetiseka kutsi kutawubukelwa inhlalakale yalomntfwana.

Kulengisa imvumo

Imvumo kumele ilengiswe ngekubhala phansi. Nangabe ungumtali nobe umnakekeli walomntfwana, gcwalisa-Form 12A, Withdrawal of consent to adoption by parent or guardian of child , kunobe ngumuphi nkhomishani angakapheli elanga langu-60 ngemuva kwekiniketa imvumo lenjalo.
Nangabe ungulomntfwana, gcwalisa-Form 13A ngaphambi kwanobe ngumuphi nkhomishani, ngaphambi kwekutsi umyalelo wekusisa ukhishwe enkantolo yebantfwana.
Nangabe sivumelwano silengiswa kulesinye sifundza ngaphandle kwaleso imvume leyentiwa kuso nobe lapho kutawulalelwa khona sicelo sekusisa, nkhomishane ngekushesha

utawatisa inkantolo lefanele nasonhlalakahle  kutsi sitawulalelwa kuphi sicelo sekusisa; nobe
utawatisa nkhomishani lowacinisekisa imvumo  kutsi nguyiphi inkantolo lekutawulalelwa kuyo sicelo sekusisa.


Ngekushesha nkhomishani utawukhomba inkantolo lapho kutawulalelwa khona lesicelo sekusisa futsi atise bobabili, inkantolo nasonhlalakhle ngalokulengiswa.



Top

Imitsetfo lesebentako

Child Care Act, 1983  



Top

Emazinga ekusebenta nesikhatsi

Sikhatsi sekusetjentwa kwalesicelo siya ngekubalukhuni kwaloludzaba.
Ngaphambi kwekutsi nkhomishani acinisekise lemvumo, kumele atise lomuntfu loniketa imvumo

ngetinchubo temtsetfo tekusisa;
kutsi, etimeni temvumo yebatali, umtali lotsintsekako angalengisa imvumo ngekubhala phasi ku-Form 12A embikwa nkhomishani nobe nini angakapheli emalanga langu-60 ngemuva kwekuniketa leyo mvumo;
kutsi, esimeni lapho khona kuyimvumo yemntfwana, lomntfwana lotsintsekako angayilengisa lemvumo ngekubhala phansi-Form 13A embikwa nkhomishani nobe nini ngaphambi kwekutsi umyalelo wekusisa ukhishwe yinkantolo yebantfwana; futsi
nekutsi umuntfu lotsintsekako  angaba khona nakubuketwa lesicelo sekusisa enkantolo, ngekuticabangela kwayo, ingamniketa imvumo yekutsi abekhona, ngekwembono wekutsi kubakhona kwakho kutawuba yintfo lenhle kulomntfwana.




Top

Tindleko

Lolusito lwamahhala.



Top

Emafomu lagcwaliswako

Consent by parent or guardian to tie adoption of a child 
Withdrawal of consent to adoption by parent or guardian of child 
Adoption of foster child 
Consent by child to adoption 
Form 13A: Lifomu lekulengisa imvumo yekusisa alitfolakali ku-internet kepha litfolakala Enkantolo Yamantfi.



Top

Imininingwane yekutsintsana


